3.03.2017, ''ΝΑ ΔΙΑΣΦΑΛΙΣΟΥΜΕ ΤΗΝ ΕΠΑΡΚΕΙΑ ΝΕΡΟΥ ΣΤΗ ΡΟΔΟ ΓΙΑ ΤΑ ΕΠΟΜΕΝΑ ΧΡΟΝΙΑ'' - Μάνος Κόνσολας\n3.03.2017, ”ΝΑ ΔΙΑΣΦΑΛΙΣΟΥΜΕ ΤΗΝ ΕΠΑΡΚΕΙΑ ΝΕΡΟΥ ΣΤΗ ΡΟΔΟ ΓΙΑ ΤΑ ΕΠΟΜΕΝΑ ΧΡΟΝΙΑ”\nΤην ανάγκη θωράκισης της Ρόδου απέναντι στους κινδύνους εξάντλησης των υδατικών αποθεμάτων του νησιού τα επόμενα χρόνια, αναδεικνύει με Ερώτηση που κατέθεσε στη Βουλή σε τρεις Υπουργούς, ο Τομεάρχης Τουρισμού της Νέας Δημοκρατίας και Βουλευτής Δωδεκανήσου, κ. Μάνος Κόνσολας.\nΟ κ. Κόνσολας επισημαίνει ότι στη Ρόδο το εξάμηνο της τουριστικής περιόδου, ο μέσος συνολικός πληθυσμός υπερβαίνει τις 200.000 με πραγματικές ανάγκες νερού για οικιακή χρήση τα 18.000.000 m3, ενώ τους υπόλοιπους 6 μήνες οι ανάγκες περιορίζονται στα 9.000.000 m3.\nΣυνεπώς, οι ετήσιες ανάγκες κατανάλωσης νερού στη Ρόδο ανέρχονται σε 27 εκατομμύρια κυβικά, αλλά αν λάβουμε υπόψη τις απώλειες των δικτύων, η απαιτούμενη ποσότητα για να τροφοδοτηθούν τα δίκτυα αυξάνεται σε 36 εκατομμύρια κυβικά ετησίως.\nΟ Μάνος Κόνσολας αναφέρεται και στο Φράγμα Γαδουρά, το οποίο δεν επαρκεί από μόνο του για να διασφαλίσει την επάρκεια νερού στο νησί σε βάθος χρόνου.\nΜάλιστα, το τεκμηριώνει λέγοντας ότι σύμφωνα με τα τεχνικά στοιχεία κατασκευής του φράγματος, το Φράγμα Γαδουρά έχει λεκάνη απορροής που έχει έκταση 147.7 km2 και ταμιευτήρα ωφέλιμης χωρητικότητας 63.5 εκατομμύρια m3. Η μέση ετήσια απόληψη για ύδρευση είναι περίπου 18 εκατομμύρια m3. Αν λάβουμε υπόψη ότι, στην καλύτερη περίπτωση, τα δίκτυα έχουν απώλειες της τάξης του 25% από διαρροές, η ωφέλιμη ποσότητα νερού είναι 13,5 εκατομμύρια κυβικά.\nΑυτό σημαίνει ότι σε περίπτωση ανομβρίας, οι υδατικοί πόροι του φράγματος Γαδουρά θα εξαντληθούν μέσα σε 2 ή 3 χρόνια.\nΟ Μάνος Κόνσολας θέτει, επίσης, ένα ακόμα σημαντικό ζήτημα: ότι μέχρι να ολοκληρωθεί η υδροδότηση όλου του νησιού από το φράγμα θα συνεχίζουν να εξαντλούνται τα υπόγεια αποθέματα και θα υφαλμυρίσουν και οι εναπομείνασες γεωτρήσεις. Σε αυτή την περίπτωση και αν υπάρξει μια παρατεταμένη περίοδος ανομβρίας, η Ρόδος θα αντιμετωπίσει πρόβλημα λειψυδρίας, ιδιαίτερα σε ό,τι αφορά στο πόσιμο νερό.\nΣε δήλωσή του ο Βουλευτής Δωδεκανήσου επισημαίνει:\n«Η Ρόδος χρειάζεται ένα ολοκληρωμένο σχέδιο διαχείρισης των υδάτινων πόρων της προκειμένου να μην αντιμετωπίσει κανένα πρόβλημα για τα επόμενα χρόνια.\nΕίναι επιβεβλημένη η εκπόνηση ενός Ολοκληρωμένου Σχεδίου Διαχείρισης για να αυξηθούν τα αποθέματα νερού και να υπάρχει το «μαξιλάρι ασφαλείας» της λειτουργίας του Φράγματος Γαδουρά για 4 ή 5 χρόνια. Παράλληλα, πρέπει να προστατεύσουμε τον υπόγειο υδροφόρο ορίζοντα για τις ανάγκες της γεωργικής παραγωγής στο νησί».\n2.03.2017, ΕΡΩΤΗΣΗ_ΔΙΑΣΦΑΛΙΣΗ ΤΗΣ ΕΠΑΡΚΕΙΑΣ ΝΕΡΟΥ ΣΤΗ ΡΟΔΟ ΓΙΑ ΤΑ ΕΠΟΜΕΝΑ ΧΡΟΝΙΑ\nNEWSLETTER ΦΕΒΡΟΥΑΡΙΟΥ 2017https://www.konsolas.gr/wp-content/uploads/2017/03/bg-1.jpg\n6.03.2017, ”ΤΕΡΑΣΤΙΑ ΤΑ ΠΡΟΒΛΗΜΑΤΑ ΤΗΣ ΥΓΕΙΑΣ ΣΤΗΝ ΠΕΡΙΟΧΗ ΤΗΣ ΝΟΤΙΑΣ ΡΟΔΟΥ”


Καταστρεπτική η επιστροφή του Κακά - Ειδήσεις - νέα - Το Βήμα Online\nΚαταστρεπτική η επιστροφή του Κακά\nO τεχνικός της Μίλαν κ. Κάρλο Αντσελότι μόνο ικανοποιημένος δεν ήταν μετά τον θρίαμβο των Ροσονέρι (5-1) επί της Σιένα, που τους κράτησε στην τρίτη θέση της βαθμολογίας. Από τη μία πλευρά ο σοβαρός τραυματισμός του τερματοφύλακα της Μίλαν Κριστιάν Αμπιάτι, ο οποίος χάνει το υπόλοιπο της αγωνιστικής περιόδου, από την άλλη η «αποτυχημένη» επιστροφή του Κακά στην αγωνιστική δράση. Ο βραζιλιάνος σουπερστάρ, κορυφαίος ποδοσφαιριστής του πλανήτη για το…\nO τεχνικός της Μίλαν κ. Κάρλο Αντσελότι μόνο ικανοποιημένος δεν ήταν μετά τον θρίαμβο των Ροσονέρι (5-1) επί της Σιένα, που τους κράτησε στην τρίτη θέση της βαθμολογίας. Από τη μία πλευρά ο σοβαρός τραυματισμός του τερματοφύλακα της Μίλαν Κριστιάν Αμπιάτι, ο οποίος χάνει το υπόλοιπο της αγωνιστικής περιόδου, από την άλλη η «αποτυχημένη» επιστροφή του Κακά στην αγωνιστική δράση. Ο βραζιλιάνος σουπερστάρ, κορυφαίος ποδοσφαιριστής του πλανήτη για το 2007, μπήκε στον αγωνιστικό χώρο στο δεύτερο ημίχρονο, ωστόσο λίγο αργότερα ένιωσε ενοχλήσεις και στο 72΄ αναγκάστηκε να αποχωρήσει. «Πραγματικά ανησυχώ και δεν έχω ιδέα για το πότε θα μπορέσω να αγωνιστώ χωρίς να νιώθω πόνους» είπε ο Κακά και συμπλήρωσε: «Δεν ξέρω τι να κάνω. Ενιωσα και πάλι τους ίδιους πόνους και νιώθω ότι επέστρεψα και πάλι στο σημείο μηδέν». Ο βραζιλιάνος μεσοεπιθετικός είχε τραυματιστεί στις 7 Φεβρουαρίου στο ματς εναντίον της Ρετζίνα.\nΤην ίδια στιγμή ο προπονητής της Μίλαν φρόντισε να διατηρήσει στον αφρό τις φήμες που τον θέλουν να μετακομίζει στη Μαδρίτη το καλοκαίρι για χάρη της Ρεάλ. «Ο,τι είναι να συμβεί,θα συμβεί.Είναι τιμητικό να με θέλει ο υποψήφιος πρόεδρος της Ρεάλ» τόνισε ο κ. Αντσελότι αναφερόμενος στον κ. Φλορεντίνο Πέρεθ.\n* Τον περασμένο Μάιο ο τελικός του Κυπέλλου UΕFΑ που διεξήχθη στο Μάντσεστερ ανάμεσα στη Ζενίτ Αγίας Πετρούπολης και στους Ρέιντζερς σημαδεύτηκε από επεισόδια τα οποία προκάλεσαν αρκετοί από τους περίπου 150.000 φίλους της σκωτσέζικης ομάδας. Ενας Ρώσος μαχαιρώθηκε, 15 αστυνομικοί τραυματίστηκαν και οι αρχές προχώρησαν στη σύλληψη 40 εμπλεκομένων. Αυτά έγιναν πέρυσι. Επειτα από πολύμηνες και πολύωρες μελέτες των βίντεο από εκατοντάδες κάμερες ασφαλείας του Μάντσεστερ (δρόμων, καταστημάτων, τραπεζών κτλ.), οι βρετανικές αρχές προχώρησαν χθες στη σύλληψη άλλων πέντε υπόπτων στη Γλασκώβη για πρόκληση επεισοδίων!


Απίστευτο αλλά αληθινό: Προσήγαγαν την ζωγράφο που βάζει χρώμα στα Χανιά! - aera.gr\nΕίστε εδώ: Αρχή / Απίστευτο αλλά αληθινό: Προσήγαγαν την ζωγράφο που βάζει χρώμα στα Χανιά!\nΤην γνωρίσαμε ως τη «ζωγράφο της οδού Κορνάρου» που βάζοντας το μεράκι και το ταλέντο της έκανε πιο όμορφες πολλές γωνιές της πόλης αλλά και του Nοσοκομείου Χανίων.\nΗ Χανιώτισσα κα Βάσω Τζάλου με προσωπικό χρόνο και εργασία, φιλοτεχνεί ανιδιοτελώς ζωγραφιές -κατόπιν σχετικής άδειας των ιδιοκτητών- σε εξωτερικές επιφάνειες κτηρίων δίνοντας χρώμα στη πόλη.\nΟι ζωγραφιές της έχουν πάντα μηνύματα, αγάπης προς το περιβάλλον, φιλοζωίας, αλληλεγγύης, ελπίδας, ισότητας, δικαιοσύνης.\nΟπτικοποιεί συναισθήματα, ιδέες και αξίες που σπανίζουν στις μέρες μας. Ζωγραφικά έργα της εκτός από την οδό Κορνάρου και Σφακίων ή δρόμους στο κάτω Κουμ Καπί, θα δει κάποιος και στην Ογκολογική Κλινική του Νοσοκομείου Χανίων, στη Μονάδα Νεογνών, στη Νεφρολογική κλινική κ.α.\nΟι ζωγραφιές της είναι μια προσφορά στην πόλη, όπως λέει η ίδια, αφού γίνονται με δικά της έξοδα σε υλικά και προσωπικό χρόνο.\nΩστόσο προχθές μοτοσυκλετιστές της ομάδας ΔΙΑΣ, της Αστυνομικής Διεύθυνσης Χανίων, προσήγαγαν στο Αστυνομικό Μέγαρο την κα Βάσω έπειτα από καταγγελία πολίτη πως στερείται έγγραφης άδειας να ζωγραφίζει σε δημόσιους χώρους και την κατηγορία ότι κάνει… γκράφιτι.\nΈτσι δικυκλιστές της Αστυνομίας, την Τετάρτη μπήκαν στον χώρο του Εθνικού Σταδίου Χανίων όπου αυτό το διάστημα η κα Βάσω ζωγραφίζει εσωτερικό τοίχο του γηπέδου με την άδεια της Διοίκησης και την προσήγαγαν μαζί με τον μηνυτή της στο Αστυνομικό Τμήμα.\nΌταν η Διοίκηση του Σταδίου επιβεβαίωσε ότι οι ζωγραφιές φιλοτεχνούνται με τη συναίνεσή της, η κα Τζάλου αφέθηκε ελεύθερη.\nΩστόσο το σκηνικό επαναλήφθηκε και χθες Πέμπτη, αφού Αστυνομικοί -κατόπιν καταγγελίας του ίδιου πολίτη- της έκαναν έλεγχο, ζητώντας ταυτότητα και έγγραφη άδεια ενώ ζωγράφιζε σε εσωτερικό χώρο του Εθνικού Σταδίου! Αφού τους επέδειξε την έγγραφη άδεια της Διοίκησης του Εθνικού Σταδίου, οι αστυνομικοί αποχώρησαν…\nΗ ειρωνεία είναι πως στις ζωγραφιές που φιλοτεχνεί αυτές τις μέρες στο Στάδιο η κα Βάσω, συμβολίζεται η… Δικαιοσύνη και η Ισότητα.\nΌπως μας είπε με πικρία όταν τη συναντήσαμε χθες, στο Εθνικό Στάδιο όπου λίγο αργότερα της έκαναν για δεύτερη φορά έλεγχο οι Αστυνομικοί: «είναι δύο ωραία μηνύματα ιδίως για τα δεκάδες νέα παιδιά που αθλούνται καθημερινά στους χώρους του γηπέδου.\nΌπως έλεγε και ο Αριστοτέλης: “Δεν υπάρχει τίποτα πιο άνισο από την ίση μεταχείριση των άνισων ανθρώπων”».\n«Το γράμμα του νόμου…» Αφού ζητήσαμε να μας διηγηθεί το περιστατικό, η κα Βάσω ανέφερε τα εξής: «Είχα δείξει τα σχέδια στον κ. Κουβάτσο, πρόεδρο του Εθνικού Σταδίου και του αρέσανε, έτσι μου ζήτησε να ζωγραφίσω έναν εσωτερικό τοίχο του σταδίου, από την πλευρά του πεζόδρομου της Κοραή, μια στροφή περίπου 30 μέτρα.\nΌμως το μεσημέρι της Τετάρτης ήρθανε οι δικυκλιστές της Αστυνομίας, και περικύκλωσαν το χώρο – φοβήθηκαν ότι θα το σκάσω- μου ζήτησαν στοιχεία, ρώτησαν αν έχω άδεια και με προσήγαγαν -μαζί με το μηνυτή μου- μες το περιπολικό, στο αστυνομικό τμήμα.\nΤους εξήγησα ότι είχα άδεια της Διοίκησης, ενημερώθηκε ο ανώτερός τους (αξιωματικός) και τους είπε να με προσαγάγουν.\nΌταν ενημέρωσα τον πρόεδρο του Σταδίου κ. Κουβάτσο, εκείνος μίλησε στους Αστυνομικούς αλλά του ζήτησαν την άδεια εγγράφως.\nΕίχε γίνει καταγγελία για κάποιαν/κάποιον που κάνει γκράφιτι στο Στάδιο» μας είπε εμφανώς στεναχωρημένη η κα Βάσω και πρόσθεσε πως, σύμφωνα με τον μηνυτή της, θα πρέπει να τηρείται το “γράμμα του Νόμου” και δεν επιτρέπονται… γκράφιτι σε δημόσιους χώρους.\nΜόνο που η κυρία Βάσω δεν κάνει γκράφιτι και οι ζωγραφιές τις οποίες φιλοτεχνεί εθελοντικά, γίνονται με τη συναίνεση των ιδιοκτητών και υπευθύνων σε δημόσια ή ιδιωτικά κτήρια.\n«Στεναχωρήθηκα πολύ με αυτό που έγινε. Καλό είναι κάποιος να είναι ενεργός πολίτης αλλά όταν βλέπει πως υπάρχει η άδεια των αρμοδίων, γιατί να συμβαίνει αυτό; Εγώ εθελοντικά προσφέρομαι, δεν πληρώνομαι για τίποτε. Ακόμη και τα χρώματα γίνονται με δικά μου έξοδα, για όλες τις ζωγραφιές που κάνω στους δρόμους, στο νοσοκομείο και εδώ στο γήπεδο. Κανείς δεν μου έχει δώσει τίποτα. Εγώ θέλω μόνο να προσφέρω στην πόλη μου» ανέφερε χαρακτηριστικά η κα Βάσω.


All Is Physics: Καλή τύχη κύριε Γκόρσκι\nΚαλή τύχη κύριε Γκόρσκι\nΣτις 4:56 ώρα Ελλάδας της 21 Ιουλίου του 1969 (9:56 της 20ης Ιουλίου ώρα Αμερικής), ο Νιλ Άρμστρονγκ κατέβηκε τη μικρή σκάλα της σεληνακάτου «Αετός» και έγινε ο πρώτος άνθρωπος που πάτησε το πόδι του στη Σελήνη.\nΤότε είπε την διάσημη φράση: «Ένα μικρό βήμα για τον άνθρωπο, ένα μεγάλο άλμα για την ανθρωπότητα».\nΤον ακολούθησε ο Έντουιν «Μπαζ» Όλντριν ενώ ο Μάικλ Κόλινς το τρίτο μέλος της αποστολής «Απόλλων 11» είχε μείνει στο διαστημόπλοιο Κολούμπια που περιφερόταν γύρω από την Σελήνη περιμένοντας την επιστροφή τους.\nΌμως ο Νιλ Άρμστρονγκ επιστρέφοντας στη σεληνάκατο, μουρμούρισε και μια άλλη φράση: «Και τώρα καλή τύχη, κύριε Γκόρσκι».\nΤην φράση αυτή την άκουσαν στη βάση οι επιστήμονες και το τεχνικό προσωπικό της NASA και θεώρησαν ότι αφορά κάποιον Ρώσο γνωστό του, πιθανόν κοσμοναύτη, δεδομένου του ανταγωνισμού Αμερικής – Ρωσίας για την κατάκτηση του διαστήματος. Όποτε όμως τον ρωτούσαν σχετικά, απέφευγε να απαντήσει χαμογελώντας.....\nΟ Αρμστρονγκ ρωτήθηκε ξανά το 1995 στο Τάμπα Μπέι της Φλόριντα από έναν δημοσιογράφο, 26 ολόκληρα χρόνια έπειτα από την αποστολή στη Σελήνη.\n«Θα απαντήσω γιατί ο κ. Γκόρσκι έχει πλέον πεθάνει και δεν υπάρχει πρόβλημα» είπε και συνέχισε:\n"To 1938, όταν ήμουν παιδί στο χωριό μου, έπαιζα μπέηζμπολ με ένα φιλαράκι στην αυλή. Ο φίλος μου χτύπησε με δύναμη την μπάλα και η μπάλα προσγειώθηκε στην αυλή του γείτονα δίπλα στο παράθυρο της κρεβατοκάμαρας.\nΟι γείτονες ήταν ο κύριος και η κυρία Γκόρσκι. Πήδηξα τον φράκτη και πλησίασα να μαζέψω την μπάλα, και τότε άκουσα την κυρία Γκόρσκι να φωνάζει στον σύζυγό της:\n-Στοματικό σεξ; Θα σου κάνω όταν το κωλόπαιδο από δίπλα πατήσει το πόδι του στο φεγγάρι!."\nΑτυχία κυρία Γκόρσκι !!!\nΟ Νίλ Άρμστρονγκ πέθανε στις 25 Αυγούστου 2012 σε ηλικία 82 ετών.\nΑναρτήθηκε από Agis Papadatos στις 11:33 μ.μ.\nΣτο blog αυτό θα ανεβάζω εκπαιδευτικό υλικό και άλλα ενδιαφέροντα θέματα που έχουν σχέση με τις φυσικές επιστήμες. Ελπίζω να σας φανούν χρήσιμα. ΚΑΛΗ ΠΕΡΙΗΓΗΣΗ\nΑ Λυκ (19) Ανέκδοτα (4) Αστρονομία (4) Β Λυκ (9) Βίντεο (5) Βιογραφίες (1) Βιολογία (16) Γ Λυκ (7) Γρίφοι (9) Διαχείριση Φυσικών Πόρων (9) Ενδιαφέροντα (21) Παρουσιάσεις (29) Πειράματα (1) Πίνακες (2) Σύνδεσμοι (4) Φυσική (24) Χημεία (6) Geogebra (5)\nΓιατί ο Άγιος Βασίλης δεν υπάρχει..!!!!\nΟνοματολογία Ανόργανων Ενώσεων\nΠίνακας Αριθμών Οξείδωσης\nΠαρουσίαση: Αισθητήρια Όργανα\nΑπάντηση στον Γρίφο 4: 2,999....=3\nΓρίφος 4: 2,999...=3 ????\nMaria Kitrilaki's Biology\nΠεριοδικός Πίνακας με Βίντεο\nΕράσμειος Ελληνογερμανική Σχολή: Βιολογία Α' Λυκείου


Η ΦΑΡΜΑΚΟΓΛΩΣΣΑ: ΠΟΛΛΑ ΜΕΤΑΛΛΑΓΜΕΝΑ ΤΡΩΜΕ.......\nΠΟΛΛΑ ΜΕΤΑΛΛΑΓΜΕΝΑ ΤΡΩΜΕ.......\nΟ Μισέλ Λοτίτο μπορεί να φάει αντικείμενα φτιαγμένα από μέταλλο, γυαλί, πλαστικό και το έχει δείξει στο παρελθόν καταβροχθίζοντας ...; ποδήλατα, τηλεοράσεις, ακόμα και ένα αεροσκάφος Cessna 150, το οποίο ολοκλήρωσε μέσα σε δύο χρόνια.\nΤο αξιοπερίεργο είναι ότι ο Λοτίτο δεν αντιμετωπίζει προβλήματα υγείας λόγω της ...; διατροφής του!\nΜπορεί σαν ...; ακουστικό ραντάρ να εντοπίσει την ακριβή θέση των αντικειμένων χρησιμοποιώντας την ηχώ των θορύβων που πέφτουν επάνω σε αυτά.\nΟ εκπαιδευτής άγριων ζώων, Κέβιν Ρίτσαρντσον, ασκεί τέτοια ...; γοητεία πάνω στα λιοντάρια ώστε δεν υπάρχει περίπτωση να τον πειράξουν. Μπορεί να περάσει μια ολόκληρη νύχτα μέσα στο κλουβί τους, χωρίς τον παραμικρό φόβο ότι θα του επιτεθούν.\nΟ Κλαούντιο Πίντο έχει την ...; ανορθόδοξη ικανότητα μπορεί να τραβήξει τους βολβούς των ματιών του 4 εκατοστά, δηλαδή να τα βγάλει κατά 95% από τη ...; φυσική τους θέση.\nΑναρτήθηκε από Farmakoglosa στις 5:55 μ.μ.


Φοιτήτρια χρειάζεται βοήθεια | Η ΡΟΔΙΑΚΗ\nΦοιτήτρια χρειάζεται βοήθεια\nΤην υλική συμπαράσταση όλων μας, ζητά η οικογένεια μιας 23χρονης από τη Ρόδο.\nΑναγνώστηκε 3161 φορές\nΗμερομηνία 16/12/10 17:47\nΤην υλική συμπαράσταση όλων μας, ζητά η οικογένεια μιας 23χρονης φοιτήτριας από τη Ρόδο, η οποία απαιτείται να υποβληθεί σε μια εξαιρετικά λεπτή χειρουργική επέμβαση μέσα στις επόμενες μέρες.\nΠρόκειται για μια 23χρονη, η οποία μάλιστα αναγκάστηκε τους τελευταίους μήνες να διακόψει τις σπουδές της, μέχρι να ολοκληρώσει τον κύκλο θεραπείας που έχει ξεκινήσει.\nΗ εγχείριση, λόγω της λεπτότητάς της είναι απαραίτητο να γίνει με ρομπότ (ρομποτική χειρουργική) και στη χώρα μας υπάρχει μόνο ένα τέτοιο εξειδικευμένο κέντρο. Είναι πολύ πιθανό πάντως να απαιτηθεί και μετάβασή της στο εξωτερικό σε εξειδικευμένη κλινική.\nΣε αυτές τις περιπτώσεις, η οικογένεια δεν μπορεί να αντέξει το οικονομικό βάρος που προκύπτει και για τον λόγο αυτό ζητά την άμεση στήριξη και υποστήριξη των συμπολιτών μας.\nΓια όσους θα ήθελαν πάντως να βοηθήσουν για να ξεπεράσει το πρόβλημα υγείας η 23χρονη φοιτήτρια, τα τηλέφωνα επικοινωνίας (για την κατάθεση σε σχετικό λογαριασμό) είναι τα εξής:\n6983-647-850 και 2241075606.\n19/02 - 12:50:01\n18/02 - 18:45:02-4997\n18/02 - 19:15:02-2506


BEYOND THE EXISTENCE, SENSE OF FEAR, PULSE R: Κυριακή 13 Μαρτίου @ An Club - bbr Rock & Metal Music Portal\nHome Beyond The Existence Events BEYOND THE EXISTENCE, SENSE OF FEAR, PULSE R: Κυριακή 13 Μαρτίου @ An Club\nBEYOND THE EXISTENCE, SENSE OF FEAR, PULSE R: Κυριακή 13 Μαρτίου @ An Club\nBeyond the Existence Sense Of Fear Pulse R Κυριακή 13 Μαρτίου @ An Club BEYOND THE EXISTENCE Οι Beyond the Existence είναι μία ατμοσφαιρική death metal μπάντα από τη Θεσσαλονίκη, που δημιουργήθηκε τον Οκτώβριο του 2012 από τον τραγουδιστή της Ikki. Οι στίχοι των κομματιών τους μιλάνε για λύπη, θυμό και μελαγχολία και συνοδεύονται από δυναμικά φωνητικά και τεχνικά και δυνατά riffs.\nΦεβρουαρίου 16, 2016 bbr Rock & Metal Music Portal\nΟι SENSE OF FEAR δημιουργήθηκαν το 1998, στην πόλη της Κοζάνης, και κινούνται μουσικά στον ευρύτερο χώρο του Heavy Metal. Mε το αρχικό όνομα της μπάντας να είναι Holy Prophecy, τα πρώτα μέλη ήταν οι\nΘέμης Ιακωβίδης - Κιθάρα\nΜάρκος Κικής - Τύμπανα\nΓιάννης Κικής – Κιθάρα και φωνή\nΤην πρώιμη αυτή περίοδο έγραψαν τα 2 πρώτα τους κομμάτια, με τιτλο "lord of the world" και το ομώνυμο "holy prophecy", σε σύνθεση και στίχους του Γιάννη Κική.\nΤο 1999 μπήκε στην μπάντα ο Λάζος Κ. όπου πήρε την θέση του τραγουδιστή. Τότε εγραψαν το κομμάτι “Sense of fear” (στίχοι Λάζος-Γιάννης, σύνθεση Γιάννης) και το Slaughter of Innocence (στίχοι και σύνθεση Γιάννης Κικής) και αποφάσισαν να μετονομάσουν την μπάντα σε SENSE OF FEAR.\nΤην ίδια χρονιά προστέθηκαν άλλα 2 μελη\nΑντώνης Κ. μπασο\nΚώστας M. 3η κιθαρα\nΚαι συνέχισαν με αυτό το σχήμα μέχρι το 2003.\nΕκεί αποχώρησαν τα 3 μελη Λάζος, Αντώνης, Κώστας, και ήρθε στην μπάντα ο Αστέρης Ζ. όπου πήρε την θέση του τραγουδιστή.\nΤα επόμενα χρόνια συνέχισαν με κάποια shows και ηχογράφησαν ένα rehearsal tape. Έπειτα το 2005 αποχώρησε από την μπαντα ο Αστέρης και ήρθε στην μπάντα ο Δημήτρης Γκ. στη θέση του μπασίστα.\nΤο 2006 γραφτηκαν τα κομμάτια “Torture of Mind”, το μακροσκελές «As the ages passing by, time still runs against us” και το “Few against Μany”, όλα σε σύνθεση και στίχους του Γιάννη Κική.\nΤο 2007 τη θέση του τραγουδιστή ανέλαβε ο Μανος Κ. για κάποια shows που είχε η μπάντα, όπως το Live στο “Wall” Club της Πτολεμαϊδας την ίδια χρονιά.\nΗ επόμενη περίοδος, μέχρι περίπου το 2012, ήταν ανενεργή για το συγκρότημα. Υπήρξε μία μετέωρη πορεία με μερικά αραιά live στο ενεργητικό τους, που όμως όπως φάνηκε ήταν προσωρινή και όχι οριστική.\nΑρχές του 2013 μπαίνει στην μπάντα ο Ηλίας Κ. στη θέση του τραγουδιστή και πλέον οι Sense of Fear αποτελούνται από τους\nΓιάννης Κικής - Κιθάρα\nΔημήρης Γκάτζιαρης - Μπάσο\nΗλίας Κυτίδης - Φωνή\nPULSE R are a hard rock band from Athens Greece


Οι Συμμαθητές εξελίξεις: Το φινάλε της Κρίστης ...\nΟι Συμμαθητές εξελίξεις: Το φινάλε της Κρίστης …\nBy Serfare On Νοέ 27, 2015\nΟι Συμμαθητές εξελίξεις: Οι «Συμμαθητές» επέστρεψαν και πάλι στα θρανία, αλλά αυτό δεν σημαίνει ότι σταματούν οι οποίες αποχωρήσεις από το πρωταγωνιστικό καστ. Ετσι σύντομα θα δούμε την Πηνελόπη Αναστασοπούλου να κλείνει την πόρτα της εξόδου…\nΈπειτα από μια σειρά ραντεβού που πραγματοποιήθηκαν μεταξύ των ιθυνόντων του καναλιού αλλά και των συντελεστών, ξεκαθαρίστηκαν οι προθέσεις. Ετσι ο Μιχάλης Μαρίνος και η Πηνελόπη Πλάκα ανακοίνωσαν την απόφασή τους να μη συνεχίσουν στη σειρά. Στην ίδια τροχιά κινήθηκε και η Πηνελόπη Αναστασοπούλου. Όπως είναι γνωστό, η ηθοποιός βρίσκεται σε προχωρημένη εγκυμοσύνη και είναι αδύνατον να κάνει καθημερινά γυρίσματα. Φυσικά, όλοι χάρηκαν με το ευχάριστο γεγονός και γι’ αυτό τη φρόντιζαν δεόντως. Το ίδιο έκανε και ο Γιώργος Φειδάς που υπογράφει το σενάριο της σειράς, δίνοντας… happy end στην ιστορία της Κρίστης Οι Συμμαθητές εξελίξεις\nΗ Κρίστη μένει έγκυος και φεύγει από την Ελλάδα!\nΈλα στη θέση μου – Επεισόδιο 6, 7, 8, 9, 10 – B κύκλος\nΕπόμενα επεισόδια Άγριες Μέλισσες: Ο Εκβιασμός της Ανέτ και…\nΣύμφωνα με το σενάριο, η Κρίστη ανακαλύπτει ότι έχει μια… αδικαιολόγητη καθυστέρηση. Η ίδια κάνει κάποια τεστ εγκυμοσύνης τα οποία βγαίνουν θετικά, ενώ προγραμματίζει ραντεβού με το γυναικολόγο της για να κάνει της απαραίτητες εξετάσεις. Αν και π ίδια προσπαθεί να κρατήσει το ευχάριστο γεγονός μυστικό απ’ όλους, δεν τα καταφέρνει. Και αυτό γιατί μαθαίνει τα νέα ο Φρίντομ, ο οποίος προσπαθεί να μάθει ποιος είναι ο πατέρας: Ο Στέφανος , ο Βασίλης ή ο… Ανδρέας; Το νέο διαδίδεται και δεν αργεί να φτάσει στ’ αυτιά της Μαριλένας και του Ανδρέα. Ο τελευταίος ρωτά επίμονα να μάθει τίνος είναι το παιδί, καθώς η Κρίστη βρίσκεται ήδη στην 8η εβδομάδα τη εγκυμοσύνης: «Κρίστη, για να καταλάβω: Aς υποθέσουμε ότι έγινε κάτι μεταξύ μας εκείνο το βράδυ. Αν είχε γίνει, με της ημερομηνίες, υπάρχει περίπτωση να είμαι εγώ ο πατέρας του παιδιού;».\nΜετά από λίγες ημέρες το μυστήριο φαίνεται να λύνεται. Ετσι η γυναίκα δέχεται μια απρόσμενη επίσκεψη από τον Στέφανο, ο οποίος της εξομολογείται: «Κρίστη, θέλω να είμαι ο άντρας σου… θέλω να με παντρευτείς… Εκεί μέσα έχεις το παιδί μου!». Και ενώ η Κρίστη είναι έτοιμη να δεχτεί την πρόταση, αλλάζει γνώμη. «Ζω χρόνια μόνο με τον εαυτό μου και με ξέρω πια πολύ καλά Στέφανε. Ποτέ δεν θα γίνω η γυναίκα κάποιου. Όλος ο κόσμος με ρωτά: “Δεν φοβάσαι; Πώς αποφάσισεςέτσι ξαφνικά να πάς Λονδίνο;”». Ωστόσο, η ίδια δεν αποκλείει το γεγovos να τον επισκέπτεται στην Ιταλία. Πλέον η αντίστροφη μέτρηση έχει ξεκινήσει και η Κρίστη μαζί με τον Αντρέα και τον Φρίντομ αρχίζουν να πακετάρουν τα πράγματά της. Μέχρι που πηγαίνουν στο σπίτι της η Μαριλένα και η Βάλια για να την αποχαιρετίσουν. Οι Συμμαθητές εξελίξεις\nΕκεί, όμως, η Κρίστη ζητά να μείνει λίγο μόνη με τη Μαριλένα και τη Βάλια. «Σας χρωστάω μια μεγάλη συγγνώμη που σας έκανα τη ζωή δύσκολη… Τι να πρωτοθυμηθώ!», τους λέει και συνεχίζει: «Από τότε που έμαθα για το μωρό νιώθω περίεργα… Σαν το κορμί μου να μην ανήκει μόνο σε μένα!» και απευθυνόμενη στον Ανδρέα τον δικαιολογεί για την αλλαγή στη συμπεριφορά του: «Σας ζητάω συγγνώμη για της υστερίες μου τον τελευταίο καιρό! Μπορούμε να τα φορτώσουμε και στην εγκυμοσύνη!». Στο τέλος η Κρίστη εκφωνεί την τελευταία εκπομπή της βαθιά συγκινημένη, κάνοντας μια εξομολόγηση για τη νέα…ζωή που φέρνει στον κόσμο και αφήνοντας ένα φάκελο στον Αρη. Οι Συμμαθητές εξελίξεις\nΓια την αρχική σελίδα «Οι Συμμαθητές» πατήστε ΕΔΩ\ni symathites exelixeis\nΜοντέλο νευριάζει με τον πρώην της σε reality show και … ενώ πάει να τον…\nΜπρούσκο – Επεισόδιο 409, 410, 411, 412\nΠώς να φρενάρετε στο … χιόνι!\nΗ Ελίνα Καντζά είναι η… θεά της Μυκόνου! Πάρτε μια γεύση …\nΔεν γίνονται αυτά: Σφύριξε λήξη ενώ… έμπαινε γκολ!\nΑνέβηκε στο Ντάτσουν και του άλλαξε τα φώτα …


Η ΦΑΡΜΑΚΟΓΛΩΣΣΑ ΚΙΡΚΗ: Οι τρεις ημέρες του κόνδορα (του Νίκου Παπαδογιάννη)\nΟι τρεις ημέρες του κόνδορα (του Νίκου Παπαδογιάννη)\nH καθεστηκυία «περίοδος χάριτος» για κάθε κυβέρνηση είναι, παραδοσιακά, το μαξιλάρι των 100 ημερών. Ό,τι συμβαίνει μέσα σε αυτές, μένει μέσα σε αυτές. Προέχει να καθαρίσει η καμμένη γη από τα αποκαΐδια, να απομακρυνθούν τα ξερόχορτα, να πέσουν οι πρώτοι σπόροι, να μοιραστούν σιωπηρά τα πρώτα ρουσφέτια.\nΚαι όποιος έχει την ετοιμότητα και την ευφυία να στριμώξει σε αυτό το πρώτο τρίμηνο τέρατα και σημεία, άφεριμ και εύγε. Αυτός είναι ο πρώτος μάγκας, ο σωστός, ο πρόστυχος.\nΕδώ, όμως, δεν χωράνε πατροπαράδοτες ανοησίες. Ήρθε πίτσα και πρέπει να καταναλωθεί πριν κρυώσει. Εκατό ημέρες πέφτουν πολλές, στους πεινασμένους τεσσάρων, και βάλε, ετών. Η πίτσα σερβιρίστηκε σε εκατό ώρες. Και βγάλε. Στις τρεις ημέρες του κόνδορα. Αρπακτικό δεν είναι ο περήφανος κόνδωρ;\nΘα έγραφα ότι έπεσαν οι μάσκες, αλλά ουδείς φορούσε μάσκες. Ο καινούριος μεσσίας και οι συνοδοιπόροι του μας προειδοποίησαν χαρτί, καλαμάρι και παλαμάρι, για όσα σκόπευαν να κάνουν.\nΣε όλη τη διάρκεια της προεκλογικής περιόδου, οι Έλληνες μπολσονάροι διασκεύαζαν στα ελληνικά το μάμπο το μπραζιλέρο, ασφαλείς πίσω από το αχτύπητο +10% των ευρωεκλογών, ώστε να μη μπορεί να πει κανείς: «Δεν ξέραμε».\nΞέρατε. Και μολαταύτα ψηφίσατε.\nΕσχάτως εμφανίστηκε στα μαρμαρένια αλώνια των social media καινούρια μάστιγα: οι «Δεν Φανταζόμασταν». Όπως αναμενόταν, αυτόν τον χορό, των τάχα ανυποψίαστων, τον σέρνουν όχι δεξιοί, αλλά αριστεροί. Κάθε είδους και κάθε απόχρωσης. Αυτοί είναι που έχουν πρόβλημα, με τη φαντασία.\nΟ Μητσοτάκης έκρυψε κάτω από τη φτερούγα του την ΕΡΤ, το ΑΠΕ και την ΚΥΠ, αλλά δεν το φανταζόμασταν ότι θα γινόταν Κιμ της πεφωτισμένης ευρωπαϊκής δεξιάς, πέσαμε από τα σύννεφα.\nΗ δήλωση με την οποία η Τερίσα Μέι χαιρέτιζε τη δέσμευση Κυριάκου για τήρηση της Συμφωνίας των Πρεσπών λογοκρίθηκε από το ίδιο ΑΠΕ, αλλά πώς να το φανταστούμε ότι ο ΚΥΜ πουλούσε παπατζιλίκι στους μπατριώτες, πέσαμε από τα σύννεφα.\nΟ νεοσύλλεκτος υφυπουργός Περιβάλλοντος ήταν σύμβουλος της κοινοπραξίας που ορέγεται το Ελληνικό, αλλά πού να φανταστούμε ότι μία δεξιά κυβέρνηση θα διαπλεκόταν τόσο ξεδιάντροπα, πέσαμε από τα σύννεφα.\nΗ ανδροκρατία επιστρέφει πλησίστια με αστείες δικαιολογίες και το διεθνές σύμπαν καγχάζει, αλλά πώς να φανταζόμασταν ότι θα έκανε τέτοιο πράγμα ο κύριος «η θέση της γυναίκας είναι στην κουζίνα», πέσαμε από τα σύννεφα.\nΟι Μπάμπηδες μιλούν για σφογγοκωλάριους και βδελύσσονται, αλλά πώς να υποψιαστούμε ότι οι εκπρόσωποι του Σκάι θα έκριναν εξ ιδίων τα αλλότρια, πέσαμε από τα σύννεφα.\nΗ πεφωτισμένη υφυπουργός Εργασίας χαρακτηρίζει τους αριστερούς «ψυχικά ασθενείς», αλλά πώς να πήγαινε το μυαλό μας σε τέτοιο ταξικό μίσος από τους συνδαιτυμόνες του Βορίδη και του Πλεύρη, πέσαμε από τα σύννεφα.\nΗ ισραηλινή κυβέρνηση αρνείται να καθίσει στο ίδιο τραπέζι με αρνητές του Ολοκαυτώματος, αλλά πώς να φανταστούμε ότι θα περνούσαν από τα σύνορα τα ακροδεξιά κηρύγματα των τσεκουράτων υπουργών μας, πέσαμε από τα σύννεφα.\nΤο ακανθώδες ζήτημα της μεταναστευτικής πολιτικής πέρασε στην αρμοδιότητα του υπουργείου Προστασίας του Πολίτη, αλλά πώς να το φανταζόμασταν ότι η κυβέρνηση του Άδωνη θα ανάγει τον ρατσισμό σε επίσημη γραμμή, πέσαμε από τα σύννεφα.\nΤο πανεπιστημιακό άσυλο καταργείται άμεσα, αλλά πού να φανταστούμε ότι θα καταργηθούν κατακτήσεις δεκαετιών από μία παράταξη που ονειρεύεται παπάδες και ιεροκήρυκες στα σχολεία, πέσαμε από τα σύννεφα.\nΕμπλεκόμενοι σε κολοσσιαία σκάνδαλα πανηγυρίζουν απροκάλυπτα και ξεκινούν επαφές με μεγαλόσχημους του νέου καθεστώτος, αλλά δεν φανταζόμασταν ότι η σοβαρή χρυσή αυγή θα επιχειρήσει να αθωώσει τον εαυτό της, πέσαμε από τα σύννεφα.\nΤα γκλομπ έπιασαν δουλειά μόλις αντίκρυσαν τους πρώτους συγκεντρωμένους δίχως να ρωτήσουν τι και πως, αλλά πώς να υποψιαζόμασταν τέτοια συμπεριφορά από τα ΜΑΤ ενός Χρυσοχοϊδη, πέσαμε από τα σύννεφα.\nΤο χρηματιστήριο υποδέχθηκε τη «μεταπολίτευση» με θεαματική βουτιά, αλλά πώς να φανταστούμε ότι οι αγορές θα αντιδρούσαν σπασμωδικά στην αποκοπή της πορείας ανάπτυξης, πέσαμε από τα σύννεφα.\nΗ παραδομένη στα δικά μας παιδιά Χαλκιδική θρηνεί νεκρούς και η Εύβοια καίγεται, αλλά πώς να περιμέναμε ότι θα γίνονταν θεομηνίες μακριά από τον χώρο ευθύνης της Δούρου, πέσαμε από τα σύννεφα.\nΔεν φανταζόμασταν, κύριε πόλιτσμαν. Μη μας παρεξηγάτε. Αλλιώς τα περιμέναμε. Αλλιώς μας τα έλεγε, η τηλεόραση. Αχάμπαροι ήμασταν. Αμέριμνοι. Αιθεροβάμονες. Συννεφοπερπατητές.\nΕμείς από τα κουμούνια θέλαμε να απαλλαγούμε. Από τους άθεους και από τους αστεφάνωτους. Μία πίτσα καπριτσιόζα παραγγείλαμε οι άμοιροι, όχι ποικιλία από λουκάνικα.\nΤο μόνο που ζητήσαμε, ήταν να πέσει ο Έλληνας Μαδούρο και, ει δυνατόν, να αναγνωριστεί ο Γουαϊδό, για να γίνουν τα μούτρα του Τσίπρα κρέας. Σαν νοτιοαμερικάνικη εντσιλάδα. Με λουκάνικα.\nΤι σημασία έχει, που ο πραξικοπηματίας της Βενεζουέλα κατηγορείται για ιδιοποίηση των ανθρωπιστικών πόρων και κοινή αγυρτεία; Δικός μας άνθρωπος είναι. Όταν είδαμε τις πανηγυρικές φωτογραφίες του, μας φάνηκε ότι κοιτούσαμε τον καθρέφτη.\nΑναρτήθηκε από Kirki στις 12:07 π.μ.


Κι ακόμα, χρειάζεται να κατανοήσουμε ότι, ανακαλύπτοντας το κατάλληλο εμβόλιο, αλλά πεθαίνοντας από ακοινωνησία και μοναξιά, χάνουμε τη ζωή. Γράφει ο Μ. Αθανάσιος: «Η σχέση με το συνάνθρωπο είναι το φάρμακο της ζωής και της αθανασίας». Όλα έχουν την αξία τους, αν γίνουν καλά. «Το καλόν δεν είναι καλόν, όταν δεν γένη με τρόπο καλόν και καθώς πρέπει» , κατά τον άγιο Συμεών το Νέο Θεολόγο.


ΟΙ ΑΠΟΣΤΡΑΤΟΙ ΣΤΗΡΙΖΟΥΝ ΤΟΝ ΣΥΝΔΕΣΜΟ ΕΘΝΙΚΗΣ ΕΝΟΤΗΤΑΣ: Ανοιχτή επιστολή από έναν φίλο του ΣΕΕ.\nκαι ποτέ δεν ανήκε στο επίσημο πολιτικό κομματικό σύστημα– έχει ξεπηδήσει ως σημαντική πολιτική δύναμη κι έχει εγκαθιδρυθεί μέσα στο Κοινοβούλιο ακόμα και μετά τον δεύτερο γύρο των εκλογών, κι αυτό το έχει πετύχει με την υποστήριξη του αξιοσημείωτου ποσοστού του 7% των εκλογέων.\nΠαρόλο που, σε αντίθεση με τον ΣΕΕ, η παρουσία της Χρυσής Αυγής είναι μακρόχρονη, επρόκειτο πάντα για μια περιφερειακή «συμμορία» ακροδεξιών εξτρεμιστών που κανένας –εκτός από ορισμένους ακροαριστερούς εξτρεμιστές– δεν πήρε ποτέ πολύ σοβαρά. Όπως και στην περίπτωση του ΣΕΕ, τα στελέχη της δεν είναι «επαγγελματίες». Σε αντίθεση όμως με τον ΣΕΕ, κάποια τουλάχιστον από τα στελέχη της θυμίζουν σκίνχεντ μπαρόβιους και περιθωριακούς κακοποιούς (με όλο το σεβασμό προς όλες αυτές τις ομάδες της υπο-κουλτούρας).\nΤο ζήτημα που προκύπτει –αν και δεν τίθεται καθόλου στην «Αποτίμηση»– είναι προφανές: τι είναι αυτό που επέτρεψε στη Χ.Α. να μπει στο Κουνοβούλιο τόσο δυναμικά; Και, κάτι που είναι εξίσου σημαντικό τόσο για τον ελληνικό λαό όσο και συγκεκριμένα για τον ίδιο τον ΣΕΕ, πώς πρέπει να τοποθετηθούμε όλοι μας απέναντι σε ένα κόμμα που αυτή τη στιγμή διαθέτει έναν αριθμό εδρών καθόλου ευκαταφρόνητο;\nΓια να μπορέσουμε να απαντήσουμε σε αυτά τα ερωτήματα ψύχραιμα και αντικειμενικά, το πρώτο που πρέπει να κάνουμε είναι να βάλουμε στην άκρη το μύθο που έχει προκύψει για τη Χ.Α. Για κάποιους αυτός ο μύθος έχει υπάρξει γελοιωδώς φοβικός, σε σημείο που υπερτονίζουν την απειλή που αυτή η μικρή «συμμορία» αντιπροσώπευσε για την ελληνική κοινωνία και την πολιτικο-πολιτισμική ηθική της (ποια «ηθική», εν πάση περιπτώσει;). Για άλλους, αυτός ο μύθος ενισχύθηκε από μια κρυπτοσυμπάθεια για τις θέσεις της Χ.Α. υπέρ της Χούντας (ναι, η αποκαλούμενη «εφταετία της Χούντας» όντως συνοδεύτηκε από βιομηχανοποίηση και από έναν αναδυόμενο καταναλωτισμό, ο οποίος εντούτοις δεν ήταν και τόσο «ηθικός»). Ωστόσο, όσον αφορά την ίδια τη Χ.Α., όλα αυτά δεν ήταν παρά «μύθοι» τους οποίους της απέδωσαν απομονωμένες μειοψηφίες, και οι οποίοι τώρα πρέπει να παραμεριστούν έτσι ώστε να «μετρήσουμε» τη σημερινή Χ.Α. με την κοινωνική της βάση του 7%, κι αυτό να το κάνουμε στο πλαίσιο της πολύ συγκεκριμένης συγκυρίας την οποία διανύουμε. Όλα αυτά πρέπει να μπουν στην άκρη, επειδή η Χ.Α. σε λίγα μόνο χρόνια –εάν όχι και νωρίτερα– πιθανόν να μην είναι πια αυτό που είναι σήμερα. Επιπλέον, το σε τι θα μπορούσε να εξελιχτεί η Χ.Α. δεν εξαρτάται μόνο από αυτή την ίδια αλλά και από τις υπόλοιπες κοινωνικές δυνάμεις: έτσι, για άλλη μια φορά, η διαμαρτυρία εναντίον της παρουσίας της, ή η αδιαφορία απέναντί της, ή και η κάποια ανοχή κ.ο.κ., δεν είναι παρά συμπτώματα είτε πολιτικής ανωριμότητας είτε πολιτικής ανευθυνότητας.\nΙΙ. Κάποιοι κρίσιμοι παράγοντες που εξηγούν το 7%.\nΓνωρίζουμε ότι το πολιτικό κόμμα Χρυσή Αυγή δεν απαρτίζεται από «επαγγελματίες πολιτικούς». Πιο σημαντικό ακόμα, δεν απαρτίζεται καν από καθαυτό «πολιτικούς». Οι περισσότεροι από τα στελέχη της και τους βουλευτές της είναι «κοινοί άνθρωποι», βαθιά ριζωμένοι μέσα στην ελληνική κοινωνία των πολιτών (στις πολύπλευρες κοινωνικο-πολιτισμικές εκφάνσεις της) – έχουν ξεπηδήσει απευθείας από αυτήν και με κανέναν τρόπο δεν συνδέονται με το επίσημο πολιτικό κομματικό σύστημα. Στην πραγματικότητα, δεν αποτελούν μέρος του αποκαλούμενου «πολιτικού πολιτισμού» αυτού του συστήματος. Επιπλέον, όχι μόνο δεν αποτελούν μέρος του, αλλά είναι ριζοσπαστικά εναντίον αυτού του «πολιτισμού». (Θα μπορούσε κανείς να προβάλλει την αντίρρηση, όπως ο Κ. Πλεύρης, ότι η Χ.Α. έχει στηθεί από ξένες μυστικές υπηρεσίες με στόχο να αλλοιώσει το αυθεντικό νόημα του πατριωτισμού, αλλά ακόμα κι αν ίσχυε κάτι τέτοιο, αυτό δεν μας λέει απολύτως τίποτα για το γεγονός ότι στελέχη της Χ.Α. εξελέγησαν βουλευτές – κάτι που είναι κοινωνικό γεγονός και όχι απλώς γεγονός συνομωσίας.)\nΥπάρχει ένας αναμφισβήτητος «βαρβαρισμός» σ’ αυτόν τον αντι-πολιτικό πολιτισμό. Αλλά ακριβώς αυτός ο «βαρβαρισμός» της Χ.Α., αυτό το οργισμένο μίσος εναντίον του κυρίαρχου «πολιτικού πολιτισμού» ήταν που συνδέθηκε και επικοινώνησε, σε μεγάλο βαθμό, με τα εξοργισμένα «φασκελώματα» εναντίον των πολιτικών κομμάτων που λάμβαναν χώρα διαρκώς από χιλιάδες επί χιλιάδων ανθρώπων απέναντι από τη Βουλή και γύρω από την πλατεία Συντάγματος το καλοκαίρι του 2011. Από αυτά τα χιλιάδες «φασκελώματα», ένα σημαντικό 7% το «εισέπραξε» η Χ.Α., αυτή η μικρή, εκκολαπτόμενη ομάδα. Αυτό που προκαλεί έκπληξη δεν είναι το 7%, αλλά το ότι η Χ.Α. «εισέπραξε» μόνο το 7%. Τι θα μπορούσε να συγκρατήσει, για παράδειγμα, έναν άνεργο νέο πτυχιούχο από το να ψηφίσει οτιδήποτε εναντίον του ξιπασμένου, παχύδερμου φασισμού ενός Πάγκαλου και ενός Βενιζέλου που τόσο εύκολα μπορούσαν να ψεύδονται, να επιτιμούν και να προσβάλλουν ένα έθνος, πόσο μάλλον έναν μορφωμένο νέο που σέβεται τον εαυτό του; Μπορεί κανείς όχι μόνο να κατανοήσει το πώς ψήφισαν τέτοιοι άνθρωποι, αλλά ακόμα και να το σεβαστεί, κατά κάποιον τρόπο, δεδομένων των κοινωνικο-πολιτικών συνθηκών και των ψυχολογικών πιέσεων που προκύπτουν από αυτές τις συνθήκες (δηλ., έναντι μιας πραγματικά διεφθαρμένης και αλαζονικής «ελίτ» που ξεπουλούσε ολόκληρο το μέλλον των νέων στους Γερμανούς τραπεζίτες).\nΓια το 7% που ψήφισε τη Χ.Α. –και όχι μόνο γι’ αυτό το 7%– αυτό που διακυβευόταν ήταν η ίδια η προσωπική τους ζωή και η ταυτότητά τους. Και, γι’ αυτούς τους πολίτες, έφταιγε σύσσωμο το πολιτικό σύστημα, κι οι υπεύθυνοι έπρεπε να κρεμαστούν στην πλατεία Συντάγματος. Αλλά, εάν έτσι έχουν τα πράγματα, τότε ΜΟΝΟ ΜΙΑ ΔΥΝΑΜΗ ΑΠ’ ΕΞΩ θα μπορούσε να τους σώσει – δηλαδή, μόνο κάποια δύναμη εντελώς «αμόλυντη» από το πολιτικό κομματικό σύστημα, την οποία θα μπορούσε να εμπιστευθεί ο κόσμος. Αλλά δεν μπορούσαν οι ίδιοι αυτοί άνθρωποι, τότε, επιτόπου, να δημιουργήσουν κάποια τέτοια δύναμη εναντίον του πολιτικού κομματικού συστήματος στο σύνολό του – έτσι, από όλον αυτό τον κόσμο, το 7% ψήφισε αυτή τη μία μικρή πολιτική ομάδα που πάντα ήταν «απ’ έξω» –ένας outsider–, τη Χρυσή Αυγή. Πολύ απλά, αυτή η τελευταία δεν ανήκε ποτέ στην «κλίκα των 300» – μια φράση τόσο κοινή ανάμεσα σε όσους είτε διαδήλωσαν στις κεντρικές πλατείες της Ελλάδας είτε παρακολούθησαν αλληλέγγυοι «από απόσταση».\nΔεν σκοπεύουμε να εξετάσουμε λεπτομερώς την εκλογική συμπεριφορά του υπόλοιπου εκλογικού σώματος, αφού κάτι τέτοιο είναι πέρα από τους στόχους αυτών των πρώτων σημειώσεων. Αλλά σε κάθε περίπτωση μπορούμε να θέσουμε το ακόλουθο ερώτημα: πώς συνέβη και, από όλες αυτές τις χιλιάδες ανθρώπους που είχαν εξοργιστεί ενάντια στην «κλίκα των 300», κανένας δεν στράφηκε τελικά στο ΚΚΕ, ένα κόμμα που, αν και βρίσκεται εντός της Βουλής, εντούτοις αυτοπαρουσιαζόταν πάντα ως ο «outsider» (με την έννοια ότι ήθελε να καταστρέψει το σύνολο του υπάρχοντος συστήματος καθαυτό); Με άλλα λόγια, γιατί στράφηκε μια μερίδα των Αγανακτισμένων Πολιτών στην «άκρα δεξιά» και όχι στην «άκρα αριστερά»; Πρώτον, το ΚΚΕ απλώς αρνήθηκε να δει την επέμβαση της Τρόικας υπό πατριωτικό πρίσμα – πράγμα που έκανε η Χ.Α. Δεύτερον, και αντίθετα με τη Χ.Α., το ΚΚΕ παρουσιάζει τον εαυτό του ως ένας «outsider» με ένα καθορισμένο, ξεκάθαρο, χιλιαστικό/εσχατολογικό δόγμα και μια «αποκλειστική» ιδεολογία που επιμένει να βλέπει το «προλεταριάτο» ως τον μοναδικό «εκλεκτό λαό» της ιστορίας. Αντίθετα, η Χ.Α. στην πραγματικότητα δεν έχει καμία πολιτική ιδεολογία, συνδυάζοντας στην ένδεια του δημόσιου λόγου της μια σειρά αντιφατικών συμβολισμών που μπορούν να τραβηχτούν προς όλες τις κατευθύνσεις. Αυτή η ασάφεια επιτρέπει στην «ιδεολογία» της Χ.Α. να είναι ευρύτατα περιεκτική, κάνοντας χώρο σε οποιονδήποτε: ακριβώς αυτός ο «κενός χώρος» είναι που μπόρεσε να προσελκύσει μια μερίδα του ελληνικού εκλογικού σώματος, ανθρώπους τυφλωμένους από οργή και αγανάκτηση.\nΙΙΙ. Ένα «προφίλ» των ψηφοφόρων της Χρυσής Αυγής\nΑπό τις χιλιάδες των εξοργισμένων πολιτών, ποιος ψήφισε τη Χ.Α.; Σύμφωνα με κάποιους αναλυτές, ένα σημαντικό ποσοστό προήλθε από τις τάξεις των Σωμάτων Ασφαλείας και των Ειδικών Δυνάμεων (ποσοστό που, φυσικά, θα μπορούσε να ανήκει στο εκλογικό σώμα του ΣΕΕ – αλλά το γιατί κάτι τέτοιο δεν συνέβη θα το συζητήσουμε παρακάτω).\nΔεύτερον, ένα σημαντικό ποσοστό των ψηφοφόρων της Χ.Α. είναι νέοι: όντας –για πολύ συγκεκριμένους ιστορικούς λόγους (η «ευδαιμονία» της δεκαετίας του ’80 κ.ά.)– εξολοκλήρου απολίτικοι, κάποιοι νέοι έτρεξαν ενστικτωδώς προς αυτόν τον έναν «outsider» που κατήγγειλε τόσο ριζοσπαστικά τον κυρίαρχο «πολιτικό πολιτισμό» ως εντελώς διεφθαρμένο.\nΕπιπλέον, αηδιασμένοι υποστηρικτές της προδοτικής Ν.Δ. και απογοητευμένοι υποστηρικτές του παραπαίοντος και συγχυσμένου ΛΑΟΣ επίσης στράφηκαν στη Χ.Α.\nΌμως όλα αυτά δεν μας βοηθούν πραγματικά να καταλάβουμε την πολυπλοκότητα του «νου» ενός ψηφοφόρου της Χ.Α. Θα συμφωνούσαμε όλοι ότι οι πολίτες που ψήφισαν ΣΥΡΙΖΑ δεν έγιναν ξαφνικά «μαρξιστές». Παρομοίως, οι πολίτες που ψήφισαν Χ.Α. δεν ασπάστηκαν ξαφνικά τον ναζισμό. Στην πραγματικότητα, πάρα πολλοί άνθρωποι που ψήφισαν τη Χ.Α. αγνόησαν εντελώς –και αγνοούν ακόμη– τον ναζισμό της Χ.Α. Αυτό πάει να πει ότι πολλοί είχαν επίγνωση του ναζισμού της αλλά πολύ απλά δεν έδωσαν καμία σημασία. Ανταποκρινόμενη σε αυτό, φυσικά, η ηγεσία της Χ.Α. τώρα εσκεμμένα καμουφλάρει την καταγωγή της και δεν προβάλλει τις ναζιστικές της συμπάθειες.\nΗ πολυπλοκότητα του προφίλ του ψηφοφόρου της Χ.Α. έγκειται ακριβώς εδώ: κάποιος γνωρίζει ότι η Χ.Α. υποστηρίζει τον ναζισμό αλλά συνειδητά αποφασίζει να κάνει στην άκρη ή να βάλει σε παρένθεση αυτή την πραγματικότητα και να ψηφίσει τη Χ.Α. για κάποιον άλλο συγκυριακό λόγο – που είναι η ανάγκη του για έναν ισχυρό «outsider». Έχοντας παρακολουθήσει διάφορες περιπτώσεις ανθρώπων που μίλησαν για τον τρόπο που ψήφισαν, είναι χρήσιμο να σταθούμε σε κάποιες από αυτές. Η πρώτη περίπτωση αφορά μια μεσήλικη κυρία, που οπωσδήποτε δεν είναι αφελής, είναι ξεκάθαρα εξοργισμένη με την «κλίκα των 300» και ως εκ τούτου υπέρ της Χ.Α. Για προσωπικούς λόγους, δεν ψήφισε στη δεύτερη εκλογική αναμέτρηση. Κι όμως, ακόμα λέει ότι εάν είχε πάει να ψηφίσει θα είχε ψηφίσει «είτε τη Χρυσή Αυγή είτε τους Ανεξάρτητους Έλληνες». Προφανώς, ο ναζισμός της Χ.Α. έχει μπει εντελώς σε παρένθεση – τόσο πολύ, ώστε η κυρία αυτή να μπορεί τόσο εύκολα να εξισώνει τη Χ.Α. με τους ΑΝΕΞ. ΕΛΛ.\nΑς πάρουμε άλλη μία περίπτωση: κάποιος κύριος μέσης ηλικίας, εξηγώντας γιατί ψήφισε Χ.Α., είπε απλά ότι εάν δεν υποστηρίξουμε τη Χ.Α. «σύντομα θα έχουμε για πρωθυπουργό κάποιον Πακιστανό». Όπως έλεγε, μια τέτοια στάση δεν τον κάνει ρατσιστή – ο ίδιος απλώς «σκέφτεται σαν Έλληνας».\nΕξίσου ενδιαφέρον, έχουμε την περίπτωση ακόμη ενός μεσήλικα που ψήφιζε ΠΑΣΟΚ για «πολλά, πολλά χρόνια» αλλά που τώρα ψήφισε Χ.Α. ενάντια στους «κλέφτες». Ένας νομοταγής, παλιός αριστερός απλώς έκανε ένα άλμα προς οποιαδήποτε δύναμη θεώρησε ότι μπορούσε να αντιμετωπίσει τους «κλέφτες».\nΜια άλλη, νεαρή γυναίκα, ψηφοφόρος της Χ.Α., εξήγησε ότι «δεν υπήρχε κανείς άλλος στον οποίο να στραφεί» – μόνο οι άνθρωποι της Χ.Α. πρόσφεραν στην ίδια και σε άλλους γύρω της «πρακτική βοήθεια» στην «καθημερινή ζωή».\nIV. H Χρυσή Αυγή και οι μελλοντικές δυνατότητές της\nΗ σαφής πολυπλοκότητα του προφίλ του ψηφοφόρου της Χ.Α. έρχεται σε πλήρη αντίθεση με αυτό που κάποτε συνιστούσε μια εντελώς απλοϊκή συμμορία ναζιστών φαντασιόπληκτων. Ωστόσο, ο εμβολιασμός της «πολυπλοκότητας» τόσο πολλών πολιτών με έναν τέτοιο περιορισμένο αριθμό «απλοϊκών οπαδών» θα μπορούσε να έχει εκρηκτικές συνέπειες σε συνθήκες που είναι ιδιαίτερα εύφλεκτες.\nΚαταρχήν, δεν πρέπει ποτέ να ξεχνάμε την έως τώρα εύθραυστη συμμαχία που συνεχίζει να υφίσταται ανάμεσα στον ΣΥΡΙΖΑ ως κόμμα και σε εκείνο το κομμάτι της κοινωνίας των πολιτών που τον ψήφισε. Εάν με κάποιον τρόπο «προδοθεί» αυτό το κομμάτι, σε ποιον θα μπορούσαν να στραφούν αυτοί οι ψηφοφόροι; Για να το θέσουμε κάπως διαφορετικά: αυτοί οι αντιμνημονιακοί ψηφοφόροι, που οι ίδιοι είχαν συμμετάσχει σε εξοργισμένα «φασκελώματα» εναντίον της «κλίκας των 300» αλλά εντέλει επέλεξαν τον ΣΥΡΙΖΑ, διατηρούν ακόμη τις επιφυλάξεις τους όσον αφορά την πολιτική συμπεριφορά της νέας επίσημης αντιπολίτευσης. Εάν αυτή η τελευταία κάνει πίσω στις προεκλογικές αντιμνημονιακές θέσεις της, οι ίδιοι της οι ψηφοφόροι θα μπορούσαν να στραφούν σε πιο στέρεους «outsiders». Φυσικά, η «προδοσία» μπορεί να πάρει δύο μορφές: ο ΣΥΡΙΖΑ θα μπορούσε είτε να βάλει νερό στο κρασί του όσον αφορά την καταγγελία του Μνημονίου, είτε –το πιο πιθανό– απλώς να αποδειχτεί αναποτελεσματικός στο να μπλοκάρει τις κινήσεις της κυβέρνησης και της Τρόικας. Εάν –και μόνο εάν– αυτές οι τελευταίες δυνάμεις συνεχίσουν στην ίδια καταστροφική πορεία του Μνημονίου, και εάν η επίσημη αντιπολίτευση με κάποιον τρόπο «αφομοιωθεί» σε αυτή τη διαδικασία, οι μεγάλες μάζες των ψηφοφόρων του ΣΥΡΙΖΑ θα μπορούσαν να γυρίσουν την πλάτη τους σ’ αυτό το κόμμα. Ας το επαναλάβουμε: Σε ποιον θα μπορούσαν να στραφούν; Ποιον θα εμπιστεύονταν τότε, εάν όχι μια δύναμη η οποία, αν και τώρα βρίσκεται μέσα στη Βουλή, εντούτοις παραμένει ακόμα –και συντηρεί την εικόνα της ως– «απόβλητη» σε σχέση με τον κυρίαρχο «πολιτικό πολιτισμό»; Φυσικά, δεν θα στρέφονταν όλοι σε έναν τέτοιο «απόβλητο», που καιροφυλακτεί, αλλά μπορούμε να αγνοήσουμε ότι υπάρχει η πιθανότητα να ενισχύσει η Χ.Α. ακόμα περισσότερο τη θέση της;\nΟ εύθραυστος χαρακτήρας της «συμμαχίας» ανάμεσα στον ΣΥΡΙΖΑ ως κόμμα και στους ψηφοφόρους του πηγαίνει πολύ βαθύτερα. Εκτός και εάν ο ΣΥΡΙΖΑ υποστεί ριζικές μεταβολές στο εσωτερικό του – κάτι που όντως καταβάλλει σκληρές προσπάθειες να κάνει–, αυτή η «εύθραυστη συμμαχία» θα έρθει αντιμέτωπη με διάφορα σοβαρά εμπόδια, αδιέξοδα και αντιφάσεις. Προς το παρόν, ο «σκληρός πυρήνας» του ΣΥΡΙΖΑ χαρακτηρίζεται από δύο στοιχεία:\n(i) η ιδεολογία του είναι ουσιαστικά «διεθνιστική», κι έτσι είναι δύσκολο να συμφιλιωθεί με έναν πιο τοπικιστικό, πατριωτικό «πολιτικό πολιτισμό»∙\n(ii) η ιδεολογία του –από την εποχή ήδη του ΚΚΕ Εσωτερικού– είναι βαθιά φιλοευρωπαϊκή (ξεκινώντας από μια γραμμή «ευρωκομμουνιστική»). Στην πραγματικότητα, μες στα χρόνια και ειδικά μετά την εποχή της ΕΑΡ, η ιδεολογική του θέση προσιδιάζει όλο και περισσότερο με αυτό που έχει περιγραφεί ως «Ευρωλιγούρηδες», καθώς πιστεύει ότι μόνο εντός και μέσω της Ευρώπης θα μπορούσε η ίδια η Ελλάδα να γίνει πιο «προοδευτική»/να «εκσυγχρονιστεί» ως κοινωνία.\nΠρώτον, η γνώμη μας είναι ότι οι «αριστερές-διεθνιστικές» τάσεις του σκληρού πυρήνα του ΣΥΡΙΖΑ δεν μπορούν παρά να λειτουργήσουν παρεμποδιστικά στην υιοθέτηση ανοιχτών και αυθεντικών πατριωτικών θέσεων. Παρά τις προσπάθειες του χαρισματικού Τσίπρα να παρουσιάσει το κόμμα του ως πατριωτικό στο εκλογικό σώμα, το αποδυναμωτικό στίγμα του «Τσε Γκεβάρα» με κάποιον τρόπο έχει παραμείνει. Κι εδώ δεν πρόκειται απλώς και μόνο για προπαγάνδα που στοχεύει στην εξουδετέρωση της ευρύτερης επιρροής του κόμματος: το πολιτικό πρόγραμμα του ΣΥΡΙΖΑ αφιερώνει περισσότερο χώρο στο «Παλαιστινιακό ζήτημα» απ’ ό,τι στα ελληνικά εθνικά θέματα. Πάνω απ’ όλα, ο «διεθνισμός» του ΣΥΡΙΖΑ έρχεται στο προσκήνιο κυρίως όταν πρόκειται για το μεταναστευτικό. Με λίγα λόγια, δεν είναι υπερβολή να πούμε ότι –σε πλήρη αντίθεση με τον «επαναστατικό ρομαντισμό» του ΣΥΡΙΖΑ– η Χρυσή Αυγή έχει μια σχετικά πιο «ρεαλιστική» θέση όσον αφορά το φλέγον μεταναστευτικό ζήτημα στην Ελλάδα. Και ενώ θα μπορούσαμε να υποθέσουμε ότι είναι λίγοι οι Έλληνες που θα υιοθετούσαν πρακτικές χασάπη απέναντι στους μετανάστες στους δρόμους της Αθήνας, πολύ λιγότεροι θα υιοθετούσαν τις θέσεις του ΣΥΡΙΖΑ που δίνουν την εντύπωση ότι θέλουν να «προστατέψουν» τους μετανάστες από τους Έλληνες (!).\nΔεύτερον, η παραδοσιακά φιλοευρωπαϊκή θέση του ΣΥΡΙΖΑ –που σχετίζεται με τον «διεθνισμό» του– αποτελεί άλλο ένα επικίνδυνο σημείο που θα μπορούσε να βραχυκυκλώσει τη «συμμαχία» του ΣΥΡΙΖΑ με την κοινωνία των πολιτών. Αυτή η θέση είναι –προς το παρόν– μια «ασφαλής» εναλλακτική για όσους είναι ενάντια στο Μνημόνιο αλλά φοβούνται τη δραχμή. Αλλά εάν –και μόνο εάν– η Ελλάδα για κάποιο λόγο βρεθεί αναπόφευκτα να κινείται εκτός Ευρωζώνης, τότε ο φιλοευρωπαϊκός λόγος του ΣΥΡΙΖΑ θα τεθεί υπό δραματική αμφισβήτηση (το ίδιο ισχύει, φυσικά, και για τις θέσεις του ΣΕΕ).\nΣε μια τέτοια περίπτωση, όμως, μια πολιτική δύναμη σαν τη Χ.Α. –η οποία παρουσιάζει έντονα τον εαυτό της ως λυσσαλέα πατριωτική και εξίσου λυσσαλέα αντιευρωπαϊκή– θα έχει δικαιωθεί πλήρως, και ιδιαίτερα στα μάτια των πιο εξαθλιωμένων κομματιών του ελληνικού πληθυσμού. Κι εδώ βρίσκεται μία ακόμα μελλοντική πολιτική δυνατότητα για τη Χ.Α.\nΓενικά μιλώντας, και όσον αφορά τις μελλοντικές δυνατότητες της Χ.Α., θα μπορούσε να θέσει κανείς το ζήτημα υπό τη μορφή μίας και μοναδικής εξίσωσης:\nΕξαθλίωση + Μετανάστες = Χρυσή Αυγή\nΜε άλλα λόγια, μπορούμε πράγματι να υποστηρίξουμε ότι η σταδιακή εξαθλίωση μεγάλων κομματιών του πληθυσμού (είτε μέσω της ανεργίας είτε μέσω της φτηνής εργασίας), μαζί με τον διαρκώς διευρυνόμενο «χώρο» (οικονομικό, γεωγραφικό, πολιτισμικό κτλ) που θα καταλαμβάνουν οι μετανάστες στην Ελλάδα, θα μπορούσε να καταλήξει σε ένα «κενό» κοινωνικού χάους που θα έπρεπε να «καλυφθεί», και αυτή τη χρονική στιγμή φαίνεται ότι η Χ.Α. είναι η πιο κατάλληλη πολιτική δύναμη για να «καλύψει» και να «βάλει σε τάξη» ένα τέτοιο «κενό». Όμως μια τέτοια εξίσωση, αν και εκ πρώτης όψεως είναι προφανής, παραμένει απλοϊκή. Και παραμένει απλοϊκή επειδή παρουσιάζει τα πράγματα σαν να πρόκειται για κάποιον σιδερένιο νόμο των κοινωνικών διαδικασιών, κάτι που δεν έχει ισχύσει ποτέ σε καμία περίοδο της ανθρώπινης ιστορίας. Και οι σιδερένιοι νόμοι δεν μπορούν ποτέ να ισχύσουν, επειδή πρέπει πάντα να λαμβάνεται υπόψη ο υποκειμενικός παράγοντας – π.χ. πώς θα κινηθούν άλλες πολιτικές ομάδες (και «μεγάλες» όπως οι Ανεξ. Έλλ. και «μικρές» όπως ο ΣΕΕ) ανταποκρινόμενες σε μια δύναμη όπως η Χ.Α. (ή οποιαδήποτε Χ.Α. – και το λέμε αυτό γιατί ακόμα κι αν εξαφανιζόταν η συγκεκριμένη Χρυσή Αυγή, θα μπορούσε να αναδυθεί κάποια άλλη δύναμη με παρόμοιες τάσεις και η οποία θα μπορούσε να προσπαθήσει να «καλύψει» τα «κενά»).\nΕξίσου γενικά μιλώντας, εδώ πρέπει να προσθέσουμε πως θα ήταν μεγάλο λάθος να υποτιμήσει κανείς την πιθανότητα να γεννήσει η ελληνική κοινωνία –κάποια στιγμή στο μέλλον– ένα σχεδόν φασιστικό ή φασιστικού τύπου μαζικό κίνημα. Η ελληνική κοινωνία, από τη δεκαετία του ’70, γέννησε το μαζικό κίνημα του ΠΑΣΟΚ, που αποτέλεσε το λίκνο ενός αριστερίστικου λαϊκισμού σε μία συγκυρία καταναλωτικής αφθονίας. Αλλά αυτός ο ίδιος λαϊκισμός μπορεί και να αναζωογονηθεί και σταδιακά να μεταλλαχθεί σε μια ποικιλία φασιστικών μορφών, καθώς η καταναλωτική αφθονία μετατρέπεται στο αντίθετό της – δηλαδή, καθώς εξαφανίζεται ανοίγοντας τον δρόμο σε μια γενικευμένη εξαθλίωση. Ας μην ξεχνάμε ότι στην ιστορία της Ευρώπης (αλλά επίσης και σε χώρες της Λατινικής Αμερικής) ακριβώς ο αριστερός λαϊκισμός ήταν αυτός που, εν μέρει, μεταλλάχθηκε σε ναζισμό στη Γερμανία και σε φασισμό στην Ιταλία. Ο Χίτλερ ξεκίνησε ως ηγέτης του Γερμανικού Εργατικού Κόμματος, και ο Μουσολίνι ως αριστερός δημοσιογράφος-διανοούμενος. Τόσο οι ναζιστές όσο και οι φασίστες βρήκαν μαζική υποστήριξη (και την καλλιέργησαν) ανάμεσα στο λούμπεν προλεταριάτο, σε μερίδες των μεσαίων τάξεων και σε μερίδες του δημόσιου τομέα/δημοσίων υπαλλήλων.\nΦυσικά, η ιστορία ποτέ δεν επαναλαμβάνεται στ’ αλήθεια, και η Ελλάδα δεν βρίσκεται στην περίοδο των δεκαετιών του ’30-’40. Παρ’ όλα αυτά, δεν μπορεί κανείς να αρνηθεί ούτε την κοινωνικο-πολιτική παράδοση του λαϊκισμού στην Ελλάδα (και το πόσο κοντά ήρθε στον καθαυτό φασισμό με τον «ΑΥΡΙΑΝΙΣΜΟ»), ούτε την ιστορία του λαϊκισμού και των διάφορων μεταλλάξεών του γενικά στην Ευρώπη – και ας μην ξεχνάμε την ανάδυση πολιτικών δυνάμεων ναζιστικού ή φασιστικού τύπου σε χώρες όπως η Γαλλία, η Ιταλία και η Γερμανία σήμερα, με τις οποίες δυνάμεις και συνδέεται η Χρυσή Αυγή.\nV. Η «προώθηση» της Χρυσής Αυγής\nΗ Χ.Α. έχει «προωθηθεί» συστηματικά τόσο από το κεντρικό πολιτικό σύστημα όσο και από τα Μέσα Μαζικής Ενημέρωσης. Αυτή η «προώθηση» έχει πάρει μια μορφή πολύ εκλεπτυσμένη, πολύ συγκεκριμένη και πολύ μακιαβελική. Βεβαίως, τόσο το κεντρικό πολιτικό σύστημα όσο και τα ΜΜΕ διαρκώς και συστηματικά απονομιμοποιούν τη Χ.Α. Γελοιοποιώντας την, φαινομενικά στοχεύουν στην απομόνωσή της από την κεντρική αρένα της πολιτικής ζωής, δηλαδή από το κεντρικό πολιτικό σύστημα. Όλοι γνωρίζουμε όμως πως το εν λόγω σύστημα σε κάθε περίπτωση είναι αυτό το ίδιο πλήρως απονομιμοποιημένο στα μάτια της πλειοψηφίας του λαού (π.χ. θυμόμαστε τα «φασκελώματα»). Έτσι, η πλειοψηφία εξωθείται σε μια ταύτιση με τη Χ.Α. ως θύμα του κατεστημένου. Την ίδια στιγμή, δίνεται η ευκαιρία στη Χ.Α. να εκμεταλλευτεί αυτή την απονομιμοποίηση και να παρουσιάζει τον εαυτό της ως μία πατριωτική επαναστατική δύναμη εντελώς έξω από και πλήρως ανεξάρτητη από το διεφθαρμένο, άδικο και εξαρτώμενο από τα ΜΜΕ πολιτικό σύστημα.\nΥπήρξε κάποιος πολίτης που είπε για τη «θυματοποίηση» της Χ.Α.: «Εάν εμείς ως δημοκράτες σεβόμαστε τον εαυτό μας, θα έπρεπε να αποδεχτούμε τη Χ.Α. μέσα στις δημοκρατικές διαδικασίες». Το συμπέρασμα που βγαίνει είναι ότι, εάν το σημερινό δημοκρατικό κατεστημένο δεν «δέχεται» τη Χ.Α., τότε αυτό δεν είναι δημοκρατικό, ενώ η Χ.Α. είναι ή θα μπορούσε να είναι. Ο συγκεκριμένος πολίτης ψήφισε τη Χ.Α. Ένας άλλος πολίτης, ένας νέος άντρας γύρω στα 35, διαμαρτυρήθηκε για τον τρόπο που αντιμετωπίζει το κεντρικό πολιτικό σύστημα την περίπτωση της Χ.Α – είπε: «Η περιθωριοποίηση της Χρυσής Αυγής από τις διαδικασίες του επίσημου πολιτικού συστήματος ρίχνει αυτό το σύστημα στο επίπεδο της Χούντας». Αυτός ο πολίτης ξεκαθάρισε, με κάθε ειλικρίνεια: «…αλλά δεν ψήφισα Χρυσή Αυγή». Κι όμως, μπορούσε να παίρνει το μέρος της Χ.Α. ως «θύματος» μιας «Χούντας». Ποιος ξέρει τι θα μπορούσε να ψηφίσει –ή να υποστηρίξει– ένας τέτοιος άνθρωπος σε μια επόμενη φάση.\nΣτο βαθμό που τέτοιοι άνθρωποι αντιδρούν με τέτοιον τρόπο, μπορεί να υποστηριχτεί ότι η «προώθηση» της Χ.Α. πραγματοποιείται ακριβώς μέσω της «θυματοποίησής» της. Μπορούμε να πάμε ακόμα πιο πέρα και να εικάσουμε ότι το «πολιτικό κατεστημένο» στο σύνολό του φαίνεται να θέλει να προωθήσει τη Χ.Α. έτσι ώστε τελικά να εξουδετερώσει και να παραλύσει τις δημοκρατικές αντιμνημονιακές δυνάμεις στην Ελλάδα. Αυτό το «κατεστημένο» στο σύνολό του βασικά αποτελείται από πολιτικές δυνάμεις που υποστηρίζονται από μεγάλες μονοπωλιακές ή ολιγοπωλιακές εταιρείες που δραστηριοποιούνται τόσο στην Ελλάδα όσο και στην Ευρώπη και σε ολόκληρο τον κόσμο – όπως γνωρίζουμε, τέτοιου είδους εταιρείες κυριαρχούνται αυτές οι ίδιες από παγκοσμιοποιημένα χρηματοπιστωτικά κεφάλαια. Ιστορικά μιλώντας, οι ίδιες οι ναζιστικές και οι φασιστικές δυνάμεις είχαν χειραγωγηθεί και αργότερα χρηματοδοτήθηκαν και χρησιμοποιήθηκαν απ’ το μεγάλο μονοπωλιακό κεφάλαιο, με στόχο να καταστρέψουν όχι μόνο την ενότητα και την ανεξαρτησία της κοινωνίας των πολιτών, αλλά και την ίδια την υπόσταση του ενδογενούς –είτε γερμανικού είτε ιταλικού– μη μονοπωλιακού κεφαλαίου που δραστηριοποιούνταν στις χώρες αυτής της κοινωνίας πολιτών.\nΣε γενικές γραμμές, και όσον αφορά την Ελλάδα, μπορεί να δει κανείς τη Χ.Α. να χρησιμοποιείται ενεργά, κάποια στιγμή, με στόχο να διαιρέσει τις δημοκρατικές, πατριωτικές αντιμνημονιακές δυνάμεις σε τρία διαφορετικά επίπεδα:\nα) μέσα στο ίδιο το Κοινοβούλιο\nβ) στους δρόμους, σε περίπτωση διαδηλώσεων\nγ) μέσα στις γραμμές αυτών των δύο πολύ στρατηγικών τομέων της ελληνικής κοινωνίας, τα Σώματα Ασφαλείας και τις Ειδικές Δυνάμεις.\nVII. Ο Σύνδεσμος Εθνικής Ενότητας και η Χρυσή Αυγή\nΕκ πρώτης όψεως, υπάρχουν κάποιες ομοιότητες ανάμεσα στη Χ.Α. και στον ΣΕΕ. Και οι δύο ομάδες αποτελούνται από «μη επαγγελματίες», και οι δύο είναι «δυνάμεις απ’ έξω» («outsiders») σε σχέση με το πολιτικό σύστημα, και οι δύο είναι «πατριωτικές» ομάδες (αν και αναρωτιέται κανείς πόσο «πατριωτική» μπορεί να είναι στ’ αλήθεια η Χ.Α. όταν τάσσεται υπέρ της ναζιστικής Γερμανίας) και, τέλος, και οι δύο είναι δυνάμεις αντιμνημονιακές. Κι όμως, είδαμε πώς «διαφήμισαν» και πώς «προώθησαν» τα ΜΜΕ τη Χ.Α. με τους δικούς τους χειριστικούς τρόπους, και πώς τα ίδια ΜΜΕ «στρίμωξαν» την ίδια στιγμή τον ΣΕΕ σχεδόν εντελώς εκτός της κεντρικής πολιτικής αρένας. Μετά βίας ασχολήθηκαν τα ΜΜΕ ακόμα και με τη σημαντική υποψηφιότητα του Ιωάννη Σακκά, πρώην εισαγγελέα Πρωτοδικών, πόσο μάλλον να τη θέσουν ως θέμα δημόσιας συζήτησης.\nΥπάρχει μια σαφής εξήγηση γι’ αυτό, κι αυτή η εξήγηση έγκειται σε μία ουσιαστική διαφορά ανάμεσα στον ΣΕΕ και στη Χ.Α. Όπως διακηρύσσεται ξεκάθαρα στην «ΟΡΓΑΝΩΣΗ ΤΟΥ ΚΟΜΜΑΤΟΣ» του ΣΕΕ, στο άρθρο 9, «Το Συνέδριο αποτελεί το κυρίαρχο όργανο του Κόμματος το οποίο αποφασίζει για όλα τα θέματα, οι δε αποφάσεις του δεσμεύουν όλα τα μέλη του κόμματος…» κ.ο.κ. Αυτό σημαίνει ότι ο ΣΕΕ βεβαίως και λειτουργεί με όρους βασικών δημοκρατικών διαδικασιών. Σε πλήρη αντίθεση, η Χ.Α. είναι ένας έντονα συγκεντρωτικός μηχανισμός που λειτουργεί όπως θα λειτουργούσε ένας στρατός και με μια τυφλή, στρατιωτικού τύπου υπακοή στον ηγέτη της – «Führer». Το ζήτημα εδώ είναι ότι μια τέτοια οργάνωση όπως η Χ.Α. είναι ανοιχτή και ευάλωτη σε εύκολη χειραγώγηση από οποιονδήποτε έχει την οικονομική δύναμη να «χρησιμοποιήσει» αυτό το σώμα για συγκεκριμένους πολιτικούς σκοπούς (σαν αυτούς που αναφέρθηκαν στο V μέρος). Όπως συνέβη στην ευρωπαϊκή ιστορία με τις ναζιστικές/φασιστικές οργανώσεις, οι οποίες χειραγωγήθηκαν εύκολα με δεδομένη την απουσία οποιασδήποτε πραγματικής δημοκρατίας στο εσωτερικό τους και με δεδομένη την τυφλή τους υπακοή σε κάποιον «Φύρερ», ο οποίος μπορεί να κινείται σε οποιαδήποτε κατεύθυνση επιλέξει «Αυτός» και οι στενοί ακόλουθοί του, αναλόγως των οικονομικών συμφερόντων. Το ελληνικό πολιτικό κατεστημένο, συνεπώς, επιλέγει να «προωθήσει» τη Χ.Α. γνωρίζοντας ότι, δοθείσης της κατάλληλης ευκαιρίας, θα μπορούσε να τη «χρησιμοποιήσει» ως κάποιο είδος «πέμπτης φάλαγγας» για να εξυπηρετήσει τα δικά του, μακροπρόθεσμα συμφέροντα.\nΗ σκόπιμη και χειριστική «προώθηση» της Χ.Α. και το σχεδόν μπλακάουτ που επιβλήθηκε στον ΣΕΕ είχαν τις δικές τους αρνητικές συνέπειες. Το φυσικό εκλογικό σώμα του ΣΕΕ –τα Σώματα Ασφαλείας και οι Ειδικές Δυνάμεις– «έχει κλαπεί» από τη Χ.Α. Σύμφωνα με κάποιους αναλυτές, 50% των Σωμάτων Ασφαλείας ψήφισαν Χ.Α. (ΤΟ ΒΗΜΑ, και επίσης πβ. tvxsteam, 19.6.2012). Παρομοίως, στελέχη της Χ.Α. που ψηφίστηκαν τελικά στη Βουλή προέρχονται από τις Ειδικές Δυνάμεις (π.χ. ο Πολύβιος Ζησιμόπουλος, Β΄ Θεσσαλονίκης, αντισυνταγματάρχης Καταδρομών εν αποστρατεία).\nΠώς αντέδρασε ο ΣΕΕ σ’ αυτή την απώλεια του φυσικού του εκλογικού σώματος που κατάφερε η Χ.Α.; Η τελευταία τουλάχιστον «Αποτίμηση» του δεύτερου γύρου των εκλογών δεν αναφέρει απολύτως τίποτα πάνω σ’ αυτό. Ωστόσο, λογικά μιλώντας, η αντίδραση του ΣΕΕ δεν θα μπορούσε παρά να κινηθεί σε κάποιες μάλλον περιορισμένες κατευθύνσεις.\nα) Θα μπορούσαμε να δούμε μια σταδιακή, μοιρολατρική αποδοχή της ήττας του, κάτι που πιθανώς θα οδηγούσε στη διάλυσή του ως οργανωμένου πολιτικού κόμματος. Αυτό θα ισοδυναμούσε με «πολιτική αυτοκτονία», τόσο για τα ίδια τα μέλη του όσο και για το μέλλον της χώρας. Ίσως κάτι τέτοιο να ακούγεται ως κατάφωρη υπερεκτίμηση της σημαντικότητας του ΣΕΕ. Κι όμως, ας σκεφτούμε το εξής: κάθε μέλος «εν αποστρατεία» των Ειδικών Δυνάμεων ή των Σωμάτων Ασφαλείας που παραμένει σε έναν συνεκτικό ΣΕΕ ο οποίος συνεχίζει να υπάρχει έχει να παίξει έναν ζωτικό ρόλο έναντι των πρώην συναδέλφων του που έχουν στραφεί στη Χ.Α. Η διάλυση απλώς θα παρέλυε οποιαδήποτε οργανωμένη «πρόσβαση» θα μπορούσαν να έχουν πρώην συνάδελφοι και φίλοι των ΣΑ/ΕΔ.\nβ) Μια άλλη πιθανότητα είναι ο ΣΕΕ, ή μέλη ή ομάδες στο εσωτερικό του, να προσπαθήσουν να «διεισδύσουν» στις γραμμές της Χ.Α. σε μια απόπειρα να την «εκδημοκρατίσουν» σταδιακά από μέσα. Προς το παρόν τουλάχιστον, κάτι τέτοιο θα έμοιαζε με τυχοδιωκτικό διάβημα και θα ήταν μάταιο, δεδομένης της νεοαποκτηθείσας δύναμης και της συνακόλουθης αλληλεγγύης στο εσωτερικό της Χ.Α. μετά την αδιανόητη εκλογική της νίκη. Φαίνεται επίσης να είναι ένα εγχείρημα πολύ επικίνδυνο (ποιος «απορροφά» και «κατευθύνει» ποιον;). Παρεμπιπτόντως, ποιος γνωρίζει με βεβαιότητα πόσα σημερινά μέλη του ΣΕΕ βρίσκονται σε δίλημμα όσον αφορά το εάν θα «φλερτάρουν» με τη Χ.Α. ή όχι και μάλιστα με τους δικούς της όρους;\nγ) Ένα τρίτο ενδεχόμενο είναι να βάλει ο ΣΕΕ στην άκρη τις ίδιες του τις «απόλυτες αρχές» και, με δεδομένο τον επείγοντα χαρακτήρα αυτής της ιστορικής στιγμής, να δημιουργήσει μόνιμες ή ad hoc «συμμαχίες» με «φίλους εχθρούς» (όπως οι Ανεξάρτητοι Έλληνες), έτσι ώστε να περιοριστεί κατά κάποιον τρόπο η πολιτική και κοινωνική επιρροή της Χ.Α. Σε αυτή την περίπτωση, ο ΣΕΕ θα πρέπει να θέσει τίμια στον εαυτό του ένα ερώτημα. Αλήθεια, τι είναι πιο «απόλυτο» γι’ αυτόν: η δική του «ηθική καθαρότητα» ή η ανάγκη να καταπνιγεί μια ξενική υποκουλτούρα όπως ο ναζισμός;\nδ) Απορρίπτοντας κάποιες ή όλες από τις παραπάνω πιθανότητες, ο ΣΕΕ θα μπορούσε επίσης να επιλέξει να επανα-συσπειρώσει τις δικές του εσωτερικές δυνάμεις. Αυτό θα μπορούσε να γίνει με διάφορους τρόπους, αλλά δύο από αυτούς φαίνεται να είναι εκ των ων ουκ άνευ:\nα) να επανασυσπειρωθεί οργανωτικά, εγκαθιδρύοντας μικρές, σφιχτά δεμένες ομάδες «αφοσιωμένων» ή «σταθερών» μελών σε όλη τη χώρα. Αυτές οι ομάδες θα χρειαζόταν οπωσδήποτε να συμμετέχουν σε μια σειρά «σεμιναρίων» και/ή «εκπαιδευτικών κύκλων» με στόχο να διευρύνουν την πατριωτική και την κοινωνικοπολιτική συνείδησή τους. (π.χ. να διευρύνουν τη γνώση τους και την κατανόησή τους γύρω από το ρόλο του στρατού στην ελληνική ιστορία∙ να αναπτύξουν τα δικά τους «εργαλεία» πολιτικής και κοινωνιολογικής ανάλυσης, κ.ο.κ.). Δεν θα ήταν όλοι πρόθυμοι να κάνουν κάτι τέτοιο, δεδομένων των οικογενειακών υποχρεώσεων κτλ. Αλλά ο ΣΕΕ πρέπει να είναι και ανεκτικός και να κατανοεί τα προβλήματα των πολιτών, και την ίδια στιγμή πρέπει να έχει την ικανότητα να βρίσκει και να επιλέγει αυτούς που περιμένουνε να βρεθούν και να επιλεγούν.\nβ) να επανασυσπειρωθεί ιδεολογικά, εγκαθιδρύοντας ένα τακτικό, πανεθνικό έντυπο, που θα ενδυναμώσει και θα αναπτύξει τις πολιτικές και ιδεολογικές θέσεις του τόσο ανάμεσα στα μέλη του όσο και ανάμεσα στους φίλους του. Η χρηματοδότηση ενός τέτοιου εγχειρήματος θα είναι, φυσικά, πρόβλημα, αλλά αναρωτιέται κανείς, εάν μπορεί να το κάνει μια μικρή οργάνωση, και πραγματικά περιθωριακή, όπως είναι η τροτσκιστική ΟΚΔΕ της 4ης Διεθνούς, , τότε γιατί να μην μπορεί ο ΣΕΕ; (Ας θυμηθούμε ότι το ίδιο το ΕΠΑΜ του Καζάκη, που μετά βίας είναι μαζική οργάνωση, εκδίδει μια εβδομαδιαία εφημερίδα που σε μέγεθος θυμίζει το «ΕΘΝΟΣ»). Και πρέπει ακόμα να θυμόμαστε και το εξής: δεν μπορούν ή δεν θέλουν όλοι να επικοινωνούν μέσω ίντερνετ.\nΚαι μια τελευταία σημείωση: είτε οι ιδεολογικοί τοίχοι που διαιρούν τον ελληνικό λαό ανάμεσα στην αποκαλούμενη «Δεξιά» και «Αριστερά» θα πέσουν ο ένας πάνω στον άλλον και θα διαλυθούν, είτε αυτός ο μίζερος διαχωρισμός θα χρησιμοποιηθεί εναντίον όλων των Ελλήνων. Η «πόλωση» αυτή προς το παρόν υπερτονίζεται τόσο από την «άκρα Αριστερά» (ΣΥΡΙΖΑ) όσο και (μεταξύ άλλων) από την «άκρα Δεξιά» (Χρυσή Αυγή). Σ’ αυτό το πλαίσιο, ο ρόλος του ΣΕΕ είναι στρατηγικής σημασίας, τουλάχιστον όσον αφορά τις γραμμές των Σωμάτων Ασφαλείας και των Ειδικών Δυνάμεων: μέσα εκεί πρέπει να συνεχίσει να αγωνίζεται για να συντηρήσει μια συνείδηση στο εσωτερικό αυτών των δύο τομέων που θα είναι και δημοκρατική και πατριωτική, αλλά επίσης πάνω και πέρα από την πόλωση «Αριστεράς-Δεξιάς».\nΤέλος, εάν η Ελλάδα συνεχίσει στο δρόμο της οικονομικής της καταστροφής μέσω των μέτρων του Μνημονίου και της γερμανικής οικονομικής κατοχής, κάποια στιγμή οι «επαγγελματίες πολιτικοί» πράγματι θα αποτύχουν και οι «απ’ έξω», οι «outsiders» θα αναλάβουν το ρόλο της διακυβέρνησης. Αλλά αυτοί οι «outsiders» –όποιοι κι αν είναι– πρέπει να αποδειχτούν αρκετά πατριώτες ώστε να ενώσουν, και όχι να διχάσουν, ένα λαό τραγικό – τον λαό που αποτελεί η πλειοψηφία των Ελλήνων πολιτών. Πώς τοποθετείται ο ΣΕΕ απέναντι σε όλα αυτά;\nΑναρτήθηκε από . στις Παρασκευή, Ιουλίου 13, 2012\nΑνώνυμος 14 Ιουλίου 2012 - 2:37 μ.μ.\nO ΣΕΕ ΟΦΕΙΛΕΙ ΝΑ ΒΓΗ ΔΥΝΑΜΙΚΑ,ΕΠΙΘΕΤΙΚΑ\nΠΡΟΣ ΤΑ ΕΞΩ,ΣΤΟΝ ΚΟΣΜΟ,ΣΤΗΝ ΚΟΙΝΩΝΙΑ.\nΦΕΡΕΙ ΕΥΘΥΝΗ,ΠΟΥ ΜΟΝΟΙ ΤΟΥΣ ΟΙ ΣΥΝΔΕΣΜΙΤΕΣ\nΖΗΤΗΣΑΝ ΝΑ ΤΗΝ ΣΗΚΩΣΟΥΝ,ΠΡΟΣ ΤΙΜΗΝ ΤΟΥΣ !\nΔΕΝ ΓΙΝΕΤΑΙ ΛΟΙΠΟΝ ΝΑ ΚΑΝΟΥΝ ΠΙΣΩ.\nΑΣ ΣΥΝΤΟΝΙΣΤΟΥΝ ΚΑΙ ΑΣ ΔΡΑΣΟΥΝ-ΤΟΤΕ ΘΑ ΔΟΥΝ ΠΩΣ ΔΕΝ ΕΙΝΑΙ ΜΟΝΟΙ ΤΟΥΣ !


ΦΑΟS SAMADHI 2: 9 Οκτ 2011\nΛιποτροπικοί παράγοντες (Χολίνη, Ινοσιτόλη, Μεθειονίνη).\nΟ όρος «λιποτροπικός» χρησιμοποιήθηκε για πρώτη φορά το 1935 από τους Best, Huntsman και Ridout, για να περιγράψει τη δράση της χολίνης στην πρόληψη και θεραπεία του λιπώδους ήπατος. Η κύρια λειτουργία των λιποτροπικών είναι να προλαμβάνει τη μη φυσιολογική και υπερβολική συσσώρευση του λίπους στο συκώτι.. Τα λιποτροπικά, επίσης, αυξάνουν την παραγωγή της λεκιθίνης στο συκώτι και βοηθούν στην αποτοξίνωσή του.\nΗ χολίνη, η ινοσιτόλη και η μεθειονίνη αναμειγνύονται στο πώς το συκώτι διαχειρίζεται τα λίπη, εξού και το επιστημονικό τους όνομα (λιποτροπικά συστατικά). Για έναν αριθμό υπέρβαρων ανθρώπων, που το μεγαλύτερο εμπόδιο στην απώλεια βάρους είναι ο κακός μεταβολισμός, συμπληρώματα με αυτά τα τρία συστατικά μπορούν να διεγείρουν το σώμα τους να κάψει το υπερβολικό λίπος. Τα τρία αυτά συστατικά βοηθούν επίσης το συκώτι να μετατρέπει την οιστροδιόλη, τη μορφή οιστρογόνων που μπορεί να προκαλέσει καρκίνο, σε οιστριόλη, μια πιο ασφαλή μορφή των ορμονών.\nΑς εξετάσουμε τα συστατικά που περιέχονται στις λιποτροπικές φόρμουλες και την ευεργετική τους δράση στην υγεία μας.\nΗ χολίνη είναι ένωση παρόμοια με αυτήν των βιταμινών του συμπλέγματος Β. Αν και το σώμα παράγει κάποια ποσότητα χολίνης, είναι κοινώς αποδεκτό ότι πρέπει να λαμβάνουμε χολίνη και μέσω της διατροφής. Χωρίς τη χολίνη κανένα κύτταρο στο ανθρώπινο σώμα δεν θα μπορούσε να λειτουργήσει κανονικά. Είναι εξαιρετικά σημαντικό δομικό στοιχείο των κυττάρων, ειδικά στις μεμβράνες τους, και είναι ουσιαστική για τη διαδικασία μεταβολισμού του λίπους σε ενέργεια. Προφυλάσσει το συκώτι από την υπερβολική συσσώρευση λίπους και από εκφυλιστικά φαινόμενα. Μια δίαιτα χαμηλή σε χολίνη εμποδίζει την ικανότητα του συκωτιού να επεξεργαστεί τα λίπη, έχοντας ως αποτέλεσμα την αύξηση βάρους.\nΗ χολίνη δρα ως γαλακτωματοποιητής που αποικοδομεί τα λίπη και τη χοληστερόλη της διατροφής σε μικροσκοπικά μόρια, και που τα κρατά σε αιώρημα, αποτρέποντάς τα από το να κολλήσουν στα αιμοπετάλια του αίματος ή στα αρτηριακά τοιχώματα. Βοηθά στη μείωση της χοληστερίνης και της ομοκυστεΐνης, μιας ουσίας που σχετίζεται με την καρδιαγγειακή ασθένεια. Βοηθά στη μείωση της πίεσης, κάνοντας τα αγγεία να χαλαρώσουν, και έτσι επιτρέπει την καλύτερη ροή του αίματος.\nΗ χολίνη είναι απαραίτητη για το σώμα μας για να παράγει τη δική του λεκιθίνη. Η χολίνη βρίσκεται στο μητρικό γάλα, ένδειξη ότι είναι απαραίτητη για την υγεία μας. Χωρίς αυτήν τα έμβρυα θα ανέπτυσσαν σοβαρές νευρικές ανωμαλίες, δεδομένου αυτό ότι το συστατικό συμβάλλει στην παραγωγή μυελίνης (πρόκειται για το προστατευτικό περίβλημα των νεύρων και των εγκεφαλικών κυττάρων). Είναι απαραίτητη για την ανάπτυξη του εγκεφάλου των εμβρύων και των παιδιών, αλλά βοηθά και στην πρόληψη απώλειας μνήμης που συνδέεται με τη γήρανση.\nΗ χολίνη είναι πρόδρομος της ακετυλοχολίνης, ενός από τους πιο σημαντικούς νευροδιαβιβαστές. Ανεπαρκή επίπεδα ακετυλοχολίνης στον εγκέφαλο μπορεί να οδηγήσουν σε συγκεκριμένες μορφές άνοιας, συμπεριλαμβανομένου του Αλτσχάιμερ.\nΗ ινοσιτόλη δρα ως λιποτροπικός παράγοντας (ηπιότερος από τη χολίνη) στο σώμα, βοηθώντας στη γαλακτωματοποίηση των λιπών. Η ινοσιτόλη είναι κοινό συστατικό των λιποτροπικών φορμουλών, για να θεραπεύσει ηπατικές ασθένειες και να ενισχύσει τον μεταβολισμό του λίπους στο συκώτι. Βοηθά στην αναδιανομή του λίπους στον οργανισμό. Σε συνδυασμό με τη χολίνη, προστατεύει τα αγγεία από την αρτηριοσκλήρωση. Η ινοσιτόλη χρησιμοποιείται από υπέρβαρους ανθρώπους για απώλεια βάρους. Η καφεΐνη συμβάλλει σε έλλειψη ινοσιτόλης, και έτσι τα άτομα που πίνουν πάνω από δύο φλιτζάνια καφέ την ημέρα έχουν αυξημένες ανάγκες σε ινοσιτόλη.\nΗ μεθειονίνη είναι απαραίτητο αμινοξύ. Αυτό σημαίνει ότι χρειάζεται να το λάβουμε από τη διατροφή μας. Είναι λιποτροπικό αμινοξύ που μειώνει τα λίπη και τη χοληστερίνη στο συκώτι, και βοηθάει στη δημιουργία συστημάτων ενζύμων για την υγιή λειτουργία των κυττάρων.\nΠεριέχει θείο. Χωρίς αρκετό θείο, το σώμα μας θα ήταν λιγότερο ικανό να παράγει και να χρησιμοποιήσει αντιοξειδωτικά συστατικά. Το θείο αυξάνει την παραγωγή λεκιθίνης στο συκώτι. Εξ αυτού μειώνονται η χοληστερίνη και το λίπος στο συκώτι. Βοηθάει, επίσης, το σώμα να αποβάλλει τα βαρέα μέταλλα. Το θείο συμβάλλει στην καλή υγεία των μαλλιών, του δέρματος και των νυχιών.\nΗ μεθειονίνη χρησιμοποιείται επίσης στο σώμα για την παραγωγή του SAMe, γνωστού ως S-adenosyl-methionine ή S-adenosyl-L-methionine. Αυστηροί χορτοφάγοι και άτομα που ακολουθούν μια δίαιτα χαμηλή σε πρωτεΐνες δεν προσλαμβάνουν αρκετή μεθειονίνη. Οι άνθρωποι που τρώνε σόγια αντί για κρέας, για να καλύψουν τις ανάγκες τους σε πρωτεΐνες, μπορεί να αναπτύξουν έλλειψη μεθειονίνης, επειδή η σόγια έχει χαμηλή περιεκτικότητα σε αυτό το αμινοξύ.\nΤα υψηλότερα επίπεδα μεθειονίνης στη διατροφή σχετίζονται με τη μείωση του κινδύνου εκδήλωσης καρκίνου του παγκρέατος, σύμφωνα με νέα μελέτη της δρος Σουζάνα Λάρσον του Ινστιτούτου Καρολίνσκα στη Στοκχόλμη, που δημοσιεύεται στο «Gastroenterology».\nΗ λήψη, λοιπόν, ενός συμπληρώματος με λιποτροπικούς παράγοντες θα βοηθήσει στην πρόληψη συσσώρευσης λίπους στο ήπαρ, στη μείωση της χοληστερίνης, στη διάσπαση των διατροφικών λιπών και στον έλεγχο του σωματικού βάρους, και θα ωφελήσει γενικότερα την υγεία μας.\nαπό την επιστημονική ομάδα Iso-Plus\nΈνα ζεν μουσικό βίντεο που χρησιμοποιεί ήχους και εικόνες για να επιτευχθεί η επιθυμητή κατάσταση του νου.\nΑναρτήθηκε από IANIS (Giannis Doganis) στις 3:14 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Video, Zen-Tao\nTο φως ειναι εκει, παντα εκει ηταν, εγω - καποιες φορες, τα ματια εκλειναν…\nΑναρτήθηκε από IANIS (Giannis Doganis) στις 1:09 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Απελευθερώνοντας τους φόβους μας, Φοβος, H νεα Ενεργεια\nΠροστασια και αποτοξινωση του σωματος από τα βαρεα μεταλλα των chemtrails κτλ., με ζεολιθο, αργιλο, σπιρουλινα, κοριανδρο, λεμονι.\nΜια αρκετα καλη μεθοδος αποτοξινωσης του οργανισμου μας ακομη και μειωσης της αθηρωματικης πλακας, είναι η χηλιωση (απομεταλλωση). Η ονομασια χηλιωση προερχεται από τη λεξη «χηλη» που σημαινει «νυχι ζωου». Αυτό αναφερεται στον τροπο με τον οποιο ο χηλικος παραγων, μια συνθετικη χημικη ουσια, η καποια πρωτεινη του σωματος, προσκολλαται σε ορισμενα μεταλλα και σχηματιζει μαζυ τους μια συμπλοκη ενωση, η οποια παιρνωντας μεσα από τα νεφρα αποβαλεται από το σωμα.\nΤοξικα μόρια μετάλλων, όπως το αλουμίνιο, το βάριο, ο μολυβδος αλλα και τα αμεταλλα οπως το φθοριο, εισβάλλουν σε διάφορα κύτταρα του σωματος μας και δρουν με ένα «μοριακό μιμητισμό». Αυτος ο μιμητισμος εκτοπιζει σημαντικά μόρια μετάλλων στα ανθρώπινα κύτταρα και δημιουργει τοξικα μορια και ετσι καταστρεφουν το κυτταρο σε επιπεδο DNA .\nΜια άλλη ουσια που δρα παρομοια, είναι ο αργιλος-μπετονιτης, εξου και τα λασπολουτρα. Ο αργιλος υπαρχει και σε μορφη δισκιων για εσωτερικη χρηση, είναι δε και αυτος επισης αρνητικα φορτισμενος. Θεωρειται η τροφη θαυμα.\nΗ chlorella και η Spirulina ενωνονται με τα τοξικα μεταλλα ακομη και με το ραδιενεργο ιωδιο και το αποβαλλουν από τον οργανισμο. Κατά το 1994 Ρώσσοι επιστήμονες παρακολουθούσαν 270 παιδιά, που πλήγηκαν από το δυστύχημα στο Τσέρνομπιλ. Σε συνέχεια 45 ημερών τα παιδιά λάμβαναν καθημερινα 5γρ. Spirulina ,η οποία ελάττωσε την ποσότητα των ραδιονουκλεϊδίων στο σώμα τους κατα 50% και σταθεροποίησε την αλλεργική τους ευαισθητοποίηση.\nΑναρτήθηκε από IANIS (Giannis Doganis) στις 1:57 π.μ. 2 σχόλια: Σύνδεσμοι σε αυτήν την ανάρτηση\nΕτικέτες Αποτοξινωση απο βαρεα μεταλλα\nΛιποτροπικοί παράγοντες (Χολίνη, Ινοσιτόλη, Μεθειο...\nΈνα ζεν μουσικό βίντεο που χρησιμοποιεί ήχους και...\nTο φως ειναι εκει, παντα εκει ηταν, εγω - καποιες ...\nΠροστασια και αποτοξινωση του σωματος από τα βαρεα...


Ρηγίλλης 18: ΝΔ Τι διαπραγματευεται τελικά η κυβέρνηση με την Αλβανία; Να ενημερωθεί άμεσα η Βουλή\nΝΔ Τι διαπραγματευεται τελικά η κυβέρνηση με την Αλβανία; Να ενημερωθεί άμεσα η Βουλή\nΤην ανησυχία της εκφράζει η Νέα Δημοκρατία για το τί τελικά διαπραγματεύεται η κυβέρνηση με την Αλβανία, καθώς άλλα λέει η ίδια, άλλα ο πρωθυπουργός της Αλβανίας, άλλα είπε ο Επίπτροπος της ΕΕ κ. Χανς και άλλα λένε οι "κυβερνητικές πηγές" του Μαξίμου.\nΓια όλους αυτούς τους λόγους η ΝΔ επαναφέρει\nτο αίτημά της για ενημέρωση της Βουλής για το τι ακριβώς διαπραγματεύεται η χώρα μας.\nΕτικέτες Ελλάδα-Αλβανία, Νέα Δημοκρατία


Μέσα σε μια εβδομάδα θα επιστρέφει στην Ελλάδα όσους πρόσφυγες εντοπίζει στο έδαφός της η Γερμανία – Γεγονότα στο μικροσκόπιο\n«Για να θεωρηθεί επιτυχημένη μια Σύνοδος Κορυφής της ΕΕ, πρέπει να πληροί δύο προϋποθέσεις. Να ολοκληρώνεται τα ξημερώματα και τα συμπεράσματά της να μην είναι ιδιαίτερα σαφή».\nΑυτά τα λόγια ενός παλαιού συμβούλου του πρώην Προέδρου του Ευρωπαϊκού Συμβουλίου ταιριάζουν απόλυτα και στη συμφωνία για το προσφυγικό στην οποία κατέληξαν οι «28» στις Βρυξέλλες, όσο και στις διμερείς και τριμερείς που υπέγραψε η αδιαφιλονίκητη νικήτρια της Συνόδου με την Ελλάδα, την Ισιπανία και άλλες 12 χώρες. Η Καγκελάριος Μέρκελ.\nΤο πρώτο στοιχείο της επιτυχίας, αυτό της μακράς της διάρκειας, αφορά στις σκληρές διαπραγματεύσεις, ενώ το δεύτερο δίνει τη δυνατότητα στους αρχηγούς κρατών και κυβερνήσεων να προσπαθήσουν να περάσουν στο εθνικό τους ακροατήριο με μεγαλύτερη ευκολία μια επώδυνη για αυτούς συμφωνία.\nΌπως έπραξε ο πρωθυπουργός της Ελλάδας Αλέξης Τσίρπας.\nΜετά όμως από κάθε Ευρωπαϊκό Συμβούλιο ξεκινάει η πραγματικότητα.\nΗ εφαρμογή δηλαδή της συμφωνίας και ο καθορισμός των λεπτομερειών που αναλαμβάνουν τεχνοκράτες και ειδικοί σύμβουλοι. Και όπως διαφαίνεται, μόλις 48 ώρες μετά την υπογραφή, η Άνγκελα Μέρκελ έλαβε ότι ακριβώς θέλησε. Τη συνεργασία όσο το δυνατόν περισσότερων κρατών – μελών της ΕΕ με συγκεκριμένα ανταλλάγματα.\nΗ Ισπανία θα λάβει επιπλέον χρηματοδότηση. Η Βουλγαρία άνδρες και γυναίκες της ομοσπονδιακής αστυνομίας της Γερμανίας που θα συμβάλουν στην προστασία των συνόρων. Η Κροατία και η Σλοβακία έναν συνδυασμό χρηματοδότησης και παροχής ανθρωπίνου δυναμικού.\nΗ Ελλάδα από την άλλη φαίνεται να έλαβε έξι ακόμα μήνες παράταση στην αύξηση του ΦΠΑ στα πέντε νησιά του Ανατολικού Αιγαίου που πλήττονται περισσότερο από το προσφυγικό/μεταναστευτικό πρόβλημα.


¶νετο, προβλέψιμο και πολιτισμένο παντού και πάντα! - fiat\nΣτην άσφαλτο, το Fullback Cross διακρίνεται για την πολύ καλή ποιότητα κύλισης.\nΕκτός δρόμου ωστόσο είναι στο στοιχείο του και θα ξεδιπλώσει τις μεγάλες αρετές του.\nΟι μεγάλες γωνίες του αμαξώματος και η αυξημένη απόσταση από το έδαφος, ευνοούν τις… αναρριχητικές ικανότητες του ιταλικού Pick-Up.\nΜέσω ειδικών διακοπτών, ο οδηγός μπορεί να ενεργοποιήσει ή να απενεργοποιήσει το ESC, το LDW ή το κλείδωμα του πίσω διαφορικού.\nΤο σύστημα τετρακίνησης ελέγχεται από έναν περιστροφικό διακόπτη.\n3005 Επισκέψεις στο άρθρο\nΠαρά το κομψό και δυναμικό «κοστούμι» του, το Fiat Fullback δεν παύει να είναι ένα σκληροτράχηλο όχημα που έχει εξελιχθεί για να ανταπεξέρχεται ακόμη και στις πιο έντονες καταπονήσεις, κινούμενο σε πάσης φύσεως διαδρομές.\nΤο στιβαρό πλαίσιο τύπου σκάλας, η ανεξάρτητη ανάρτηση με διπλά ψαλίδα, ελατήρια και αντιστρεπτική δοκό στον εμπρός άξονα και τα φύλλα σούστας στον πίσω αντίστοιχα, το καθιστούν προβλέψιμο στις αντιδράσεις του και «πειθήνιο» στις εντολές του οδηγού, ακόμη και στο όριο.\nΤο τιμόνι έχει καλή αίσθηση, αν και μάλλον λίγο αργό, τα φρένα ικανοποιούν απόλυτα με την ισχύ τους ενώ ηλεκτρονικά συστήματα όπως το ESC, το LDW (σύστημα προειδοποίησης αλλαγής λωρίδας) και η υποβοήθηση εκκίνησης σε σημεία με έντονη κλίση θα προσφέρουν μια σημαντική χείρα βοήθειας στον οδηγό.\nΠαράλληλα, δεν πρέπει να παραβλέπουμε πως το σύστημα τετρακίνησης του Fiat Fullback είναι ηλεκτρονικά ελεγχόμενο μέσω ενός περιστροφικού διακόπτη και μάλιστα φέρει ειδικές ρυθμίσεις αναλόγως των περιστάσεων.\nΑναλυτικά, πέραν της μετάδοσης της κίνησης στους πίσω τροχούς (2H), αξίζει να αναφέρουμε τις εξής:\n• «4H»: Επιλέξιμη σε ταχύτητες έως 100χλμ./ώρα, κατανέμει τη ροπή μεταξύ των δύο αξόνων μέσω ενός κεντρικού διαφορικού.\n• «4HLC»: Με το κλείδωμα του κεντρικού διαφορικού (τύπου Torsen), η ροπή κατανέμεται ισόποσα μεταξύ των δύο αξόνων, βελτιώνοντας την πρόσφυση σε συνθήκες όπως το χιόνι, η άμμος ή το χώμα.\n• «4LLC»: Με τον υποπολλαπλασιασμό των σχέσεων (κοντές), επιτρέπεται η άνεση κίνηση σε ακραίες εκτός δρόμου συνθήκες όπως οι έντονα κεκλιμένες επιφάνειες, το βαθύ χιόνι, η λάσπη ή η άμμος.\nΠέραν όμως όλων αυτών, ο οδηγός είναι σε θέση να κλειδώσει εφόσον το επιθυμεί και το πίσω διαφορικό (προαιρετικά στο πακέτο εξοπλισμού Techno) ενώ η κάμερα οπισθοπορείας θα διευκολύνει αφάνταστα τους χειρισμούς σε μικρούς χώρους δεδομένου ότι οι ενδείξεις της προβάλλονται στην οθόνη του συστήματος πολυμέσων, βελτιώνοντας σημαντικά το οπτικό του πεδίο.\nΤέλος, χάρη στο σύστημα Trailer Stability Control (TSA), το Fiat Fullback είναι σε θέση να προσφέρει ένα υψηλό επίπεδο ενεργητικής ασφάλειας κατά τη ρυμούλκηση φορτίων, διορθώνοντας όλα σχεδόν τα… ατοπήματα, ακόμη και του άπειρου οδηγού.


Θάνατος, πόνος και Θεός αγάπης; - Page 5 of 5 - Αποκάλυψη του Ιησού | www.revelationofjesus.net\nΕπανειλημμένως δώσαμε έμφαση στο γεγονός πως κάθε επιθυμία που αναδύεται στην καρδιά μας για χάρη της δικαιοσύνης και ενάντια στο κακό, αποκαλύπτει ότι η ανθρώπινη φύση μας είναι πρωταρχικά σχεδιασμένη κατά τη θεϊκή ομοιότητα. Κάθε επιθυμία για αγάπη που αφυπνίζεται μέσα στις ψυχές μας και κάθε αίσθηση απόρριψης στις κακίες που διαποτίζουν τον κόσμο μας, μας αποκαλύπτουν ότι είμαστε δημιουργημένοι για κάτι περισσότερο. Όλες οι επιθυμίες μας για καλοσύνη, είναι επιθυμίες για Εκείνον ο οποίος είναι η πηγή όλης της καλοσύνης.\nΤι περισσότερο λοιπόν θα μπορούσαμε να πούμε εκτός από το ίδιο από μία άλλη σκοπιά. Έτσι λοιπόν θα σας αφήσω με ένα τραγούδι. Στην πραγματικότητα, αυτό είναι το ανώτερο απ’ όλα τα τραγούδια, καθότι ο τίτλος του είναι Άσμα Ασμάτων. Σε μία κρίση ευφυίας, και εμπνευσμένης από το Άγιο Πνεύμα σοφίας, ο Βασιλιάς Σολομώντας δημιούργησε μία ιστορία αγάπης σε ένα τραγούδι που περίεργος απεικονίζει δύο ερωτευμένους -τον εαυτό του και μία κοπέλα – να έχουν το ίδιο όνομα. Σολομώντας είναι το αρσενικό γένος της λέξης shalom (ειρήνη). Σουλαμίτιδα είναι το θηλυκό γένος της λέξης shalom .\nΜε ποιητική ομορφιά το Άσμα Ασμάτων παρουσιάζει τον Σολομώντα να προσπαθεί να ελκύσει την καρδιά της Σουλαμίτιδας σε τέτοιο επίπεδο ώσπου το όνομά της βρίσκεται σε ένωση και αρμονία με το δικό του: “…τότε ήμουν στα μάτια του σαν εκείνη που βρίσκει ειρήνη ( shalom )” (Άσμα Ασμάτων 8:10) . Η γυναίκα Ερήνη ( shalom -Σουλαμίτιδα), βρίσκει την εμπειρία της ειρήνης στον άντρα που ενσαρκώνει την Ειρήνη ( shalom -Σολομώντας). Το μόνο που επιθυμεί είναι να συναισθανθεί εμπειρικά αυτόν που ενσαρκώνει αυτές τις επιθυμίες της. Μαζί του βρίσκεται σε ασφάλεια, γιατί αυτός αποτελεί το τέλειο ταίρι των πόθων της καρδιάς της.\nΤη λέξη shalom κοινώς μεταφράζεται ως «ειρήνη». Στα Εβραϊκά, η λέξη φέρει την ιδέα της ολοκληρωτικής εκπλήρωσης, πληρότητας, μιας αίσθησης πλήρους ευδαιμονίας στην οποία δεν λείπει τίποτα. H Ειρήνη αποτελεί την ανώτερη κατάσταση ύπαρξης γιατί συνεπάγεται το να είμαστε ακριβώς αυτοί και αυτό που πρέπει να είμαστε. Στο Άσμα, η Σουλαμίτιδα βρίσκει την αίσθηση πληρότητας και ολοκλήρωσης στην αγάπη του Σολομώντα. Οι δυό τους αποτελούν το τέλειο ζευγάρι. Αυτός είναι ότι αυτή χρειάζεται. Μέσα στην αγάπη του είναι πλήρως ολοκληρωμένη.\nΗ ιστορία της Βίβλου είναι η ιστορία μιας άλλης τέλειας σχέσης. Μεταξύ της ανθρώπινης καρδιάς και της θεϊκής καρδιάς. Μεταξύ Εκείνου που είναι η πηγή όλης της αληθινής αγάπης και εκείνων που απεγνωσμένα χρειάζονται την αγάπη Του για την αιώνια ευημερία τους. Εκεί είναι που η προσωπική σας και η προσωπική μου ιστορία στρέφεται σε αναζήτηση καθ’ όλη τη διάρκεια της ζωής μας. Μπορούμε να συλλάβουμε κάτι ανώτερο από το να μας αγαπούν αιώνια με απόλυτη καλοσύνη και πιστότητα, και να βιώνουμε την ίδια ποιότητα αγάπης παντοτινά να εκβάλλεται από την καρδιά μας προς το Θεό και όλους τους άλλους; Ασφαλώς και δεν μπορούμε.\nΤο να γνωρίζουμε στο θεμελιακό επίπεδο της ψυχής μας ότι ο Θεός είναι αγάπη και ότι μας αγαπά, είναι αναμφισβήτητα η πιο σημαντική και ολοκληρωτικά συναρπαστική ανακάλυψη που κάναμε ποτέ. Η ανθρώπινη φαντασία δεν μπορεί να φτάσει ψηλότερα, γιατί στην πραγματικότητα δεν υπάρχει υψηλότερη πραγματικότητα για να κατανοηθεί. Ο Θεός μας προσφέρει το καλύτερο απ’ όσα έχουμε ποτέ ονειρευτεί και ακόμα περισσότερα. Μας προσφέρει αυτό που παντοτινά αναζητά η καρδιά μας σε υπερθετικό βαθμό, μας προσφέρει μια αγάπη που συνεχώς θα αυξάνεται και θα ξεχειλίζει από μέσα μας προς τους γύρω μας, σαν μια αναβλύζουσα πηγή ανιδιοτελούς αγάπης.\nΔεν είναι απίθανο. Μπορούμε να το γευτούμε ακόμη και τώρα, σε κάθε στιγμή αληθινής φιλίας, σε κάθε ανιδιοτελή πράξη που κάνουμε ή είμαστε μάρτυρες, σε κάθε ξέσπασμα αθώου γέλιου, σε κάθε αίσθημα εμπιστοσύνης και ειλικρινούς αποδοχής. Ο Θεός το προσφέρει. Θέλω να το έχω. Ελπίζω να το θέλετε κι εσείς.


Γραφείο Αγροτικών δραστηριοτήτων δημιουργείται στο Δήμο Πηνειού - Ilia.news\nΗ κατάσταση που επικρατεί στον αγροτοκτηνοτροφικό τομέα του Δήμου Πηνειού αυτή την κρίσιμη περίοδο, ήταν το θέμα της συνεργασίας που είχαν σήμερα (Δευτέρα 30/3/2020) ο δήμαρχος Πηνειού Ανδρέας Μαρίνος και ο εντεταλμένος σύμβουλος για τα θέματα πρωτογενούς τομέα του δήμου Γιώργος Γεωργιόπουλος.\nΜετά το τέλος της συνάντησης ο δήμαρχος Ανδρέας Μαρίνος δήλωσε:\n«Είμαι στην ευχάριστη θέση να ανακοινώσω ότι ο Γεώργιος Γεωργιόπουλος συνεχίζει να είναι ο άμισθος σύμβουλος στα αγροτικά θέματα του δήμου μας. Άνθρωπος με αξιοζήλευτη επαγγελματική δραστηριότητα, με συνδικαλιστική εμπειρία πάνω στο αγροτικό κίνημα. Είμαι πεπεισμένος ότι θα προφέρει γόνιμα και αποδοτικά προς όφελος του πρωτογενούς τομέα και της παραγωγικής τάξης γενικότερα. Του εύχομαι από καρδιάς, επιτυχία στη συνέχιση του έργου του, σε μια περίοδο που οι δαίμονες βασανίζουν την αγροτοκτηνοτροφική παραγωγή. Ιδιαίτερα, λοιπόν, τον ευχαριστώ για την αποδοχή αυτής της πρότασής μου.\nΜε την ευκαιρία υπενθυμίζω ότι, όπως είχα δεσμευτεί προς τους συνδημότες μου, ο δήμος Πηνειού δημιουργεί Γραφείο Αγροτικών δραστηριοτήτων. Έφθασε λοιπόν η ώρα να ανακοινώσω ότι το αμέσως επόμενο διάστημα δημιουργείται στον δήμο μας το συγκεκριμένο γραφείο, ένα χρήσιμο εργαλείο για τους αγροτοκτηνοτρόφους στο δήμο Πηνειού, στο οποίο υπεύθυνος θα είναι ο Γεώργιος Γεωργιόπουλος.\nΤέλος με τον Γιώργο Γεωργιόπουλο εξετάσαμε το ενδεχόμενο της δημιουργίας τουριστικού περιπτέρου στο δήμο μας, με σκοπό την ανάδειξη τοπικών αγροτικών προϊόντων. H αγροτική παραγωγή αποτελεί τον βασικό πυλώνα της τοπικής οικονομίας. Στηρίζοντας τους αγρότες και τον πρωτογενή τομέα, στηρίζουμε το εισόδημα και την οικονομία της περιοχής».\nΑπό την πλευρά του ο κ. Γ. Γεωργιόπουλος ευχαρίστησε το δήμαρχο Ανδρέα Μαρίνο για την εμπιστοσύνη που του δείχνει και δεσμεύτηκε ότι θα ανταποκριθεί με τον καλύτερο δυνατό τρόπο στα καθήκοντά του.